text:
Curso Nobo Di Taoist Tai Chi
ORANJESTAD(AAN)– Dianan 10, 11, 12, y 14 di januari proximo, 6 clas nobo di Taoist Tai Chi®artenan interno di salud pa principiante ta cuminsa na diferente localidad.
E biaha aki lo continua haci uso di nos Centro recien adkiri na Stadionweg 13 dunando 2 les pa siman.
E otro localidadnan di custumber cual ta Club Caiquetio na Paradera y Scol Promer Paso na Savaneta ta keda den uso normalmente te despues di renovacion total di nos Centro. E lesnan di Health Recovery ta sigui tuma lugar na e Centro tur diasabra di 9 pa 10 a.m.
Diasabra 7 di januari tin demonstracion di Taoist Tai Chi®artenan interno di salud na Stadionweg 13 entre 8 y 9.30 a.m. Tambe tin demonstracion y oportunidad pa busca informacion dialuna 9 di januari na Club Caiquetio entre 9 y 11 a.m. y entre 8.30 y 9.15 p.m. Por registra pa e lesnan nobo di biaha.
Pa mas informacion por bishita www.taoist.org encuanto e orario di e lesnan y tambe tocante loke Taoist Tai Chi®artenan interno di salud por haci pa esnan cu kier tuma responsabilidad pa nan proprio salud.
E mehoracion den condicion fisico y mental ta obvio y p’esei nos ta recomenda tur esnan cu kier mantene un bon salud pa bishita nos libremente na Stadionweg 13, na Club Caiquetio of na Prome Paso Kleuterschool na Savaneta y cuminsa practica Taoist Tai Chi®artenan interno di salud cu nos.
Pa mas informacion por yama Sra. Irena Croes tel. 593-4463, Sra. Marianne Croes tel. 733-0074 of Sra. Madel Jacopucci tel. 733-5433


c: text/html

text:
Boso Ta Evitá Kontakto ku Esnan Ku No Ta Miembro Mas di Boso Religion?
Nos no ta evitá kontakto ku Testigunan di Yehova batisá ku no ta prediká mas òf ku no ta asosiá muchu ku nos mas. Al kontrario, nos ta hasi esfuerso pa buska kontakto ku nan pa purba rebibá nan interes den kosnan spiritual.
Si un Testigu batisá kometé un piká grave, nos no ta ekspuls’é outomátikamente for di e kongregashon. Sinembargo, ora un Testigu batisá krea e kustumber di violá e normanan di Beibel sin arepentí, lo ekspuls’é for di kongregashon i evitá tur trato kuné. Beibel ta bisa klaramente: “
Saka e malbado for di meimei di boso.”—1 Korintionan 5:13.
Kiko ta para di un hòmber ekspulsá kende su kasá i yunan ta Testigu di Yehova ainda? E lasonan religioso ku e tabatin ku su famia a kambia, pero e lasonan familiar ta keda. E relashon matrimonial i e trato di kariño ku su yunan ta sigui normal.
Personanan ekspulsá por asistí na nos reunionnan. Ademas, nan por haña yudansa spiritual di ansiano di kongregashon, si nan ta deseá esei. E meta ta pa yuda nan kumpli ku e rekisitonan pa bira un Testigu di Yehova atrobe. Esnan ekspulsá ku ta rechasá kondukta inmoral i tin e deseo di biba konforme e prinsipionan bíbliko por forma parti atrobe di e kongregashon.

robotstxt: allowed

filter: keep


text:
February 16, 2013 / Lokal
...Direktor BAB Casper: Obligatoriamente mester manda hende kas...
Segun korte di hustisia..
Sherwin Casper direktor BAB: Dikon mester kibra profeshonalnan lokal?
BLUE FACTOR NO TIN NIUN INKONBENIENSIA KU INVESTIGASHON OM
Awe
AINDA RAPORT TOD RIBA DOLER FALSU NO TA KLA
Segun proposishon di lei pa tene nan afó... ANTIANONAN SIN PERSPEKTIVA NO TA BON BINI NA ULANDA ...Nan ta kore riesgo di bai será si nan inskribí tòg...
INSEKTONAN KU TA MORDE I PIKA HENDE.
...awe 16 di febrüari...
© 2013-15 Extra - Notisia di Korsou


text:
March 13, 2013 / Lokal
...Cesar Riedel: Seguro Basiko ta kaba ku penshonadonan... PENSHONADONAN KLA PA SUBI KAYA ..Forsa di kompra dje penshonado 38% atras...
MARDUGA DI DJAWEPS PA DJABIERNE LO PONE ULTIMO KAPA ASFALT NA E ROTONDE NOBO
Aqualectra ta informá ku:
Presidente di direktiva CTDB Zeno Cirkens
SISTEMATIKAMENTE IMIGRASHON I ASUNTUNAN DI LABOR NO TA KUMPLI KU VEREDIKTO
SVB ta splika ku…
...pendiente publikashon di sifranan...
...di akuerdo ku fiskal...
...Habitantenan ta hopi fadá...
KPMG TA ORGANISA KONFERENSHA TOKANTE KUIDO DI SALU
Kontando ku sosten di komunidat di Kòrsou:
© 2013-15 Extra - Notisia di Korsou


text:
Archivo di February, 2013
Ta cla pa bay finaliza e proyecto
ORANJESTAD (AAN): Cu satisfaccion Minister di Turismo, Transporte y Labor, Otmar Oduber, a anuncia cu despues di casi 2 aña ta cla pa finaliza e proyecto di Linear Park den e proximo dos pa tres simannan nos dilanti.
Pa por a logra haya Linear Park na un standard cu lo contribui na eleva Producto Aruba mas ainda mester a haci un par di cambio y adaptacion pa mehora e proyecto aki. Despues di un retraso di 13 luna, ta cla pa dia 17 di maart venidero inaugura Linear Park den e cuadro di e fin di siman di celebracionnan relaciona cu nos Dia Nacional. Cumindanso ya caba for di oranan di mainta lo combina e dia aki cu e Mercado di Santa Rosa riba Plaza Turismo.
Relaciona cu renobacion y restauracion di John F. Kenendy School:
ORANJESTAD(AAN):Probablemente e aña ’ki of esun despues, Aruba por ricibi bishita di un miembro di e famia di ex president americano John F. Kennedy d.f.m., kende a hunga un rol importante den politica Mericano.
Varios famia di e ex-presidente aki ainda ta haciendo aportenan grandi den politica Americano awendia.
Prome Minister Mike Eman a yega di ricibi bishita di Joe Kennedy, pero tambe tabata di bishita serca e famia na Merca pa intercambia di idea riba varios topico di interes mutuo. Den e combersacionnan a papia tambe di plannan di Gobierno di Aruba pa renoba e edificio cu ta hiba nomber di John F. Kennedy.
Consul general di Republica Dominicana:
ORANJESTAD(AAN)– Consul General Dominicano Joseline de Rosa masha orguyoso y feliz, ayera a felicita e residentenan dominicano na Aruba cu celebracion di fecha di independencia di Republica Dominicano, cual a keda celebra na Plaza Juan Pablo Duarte ayera mainta. El a gradici tambe e gesto di reciprocidad cu Aruba tin cu su pais y e amor cu ta wordo binrda na comunidad dominicano. Prome Ministro di Aruba, gobenador Sr. Fredis Refunjol, varios ministrio y dignatarionan tabata presente na e aco protocolario y celebracion cu brindis.
E consul a menciona tambe celebracionnan cu lo tin fin di e siman aki riba cual lo elabora mañan. Den e edicion aki por mira fotonan di e celebracion ayera.
Juan David Yrausquin durante conferencia di prensa di fraccion AVP:
ORANJESTAD(AAN):Durante conferencia di prensa di fraccion di AVP, Parlamentario Juan David Yrausquin a papia riba e preguntanan Parlamentario cu e la entrega siman pasa na Minister di Asuntonan General, Mike Eman, riba e extra reparatietoeslag pa pensionadonan y ahustacion/indexering di e pensioen di ambtenaar.
E Parlamentario a splica cu intencion di e extra reparatietoeslag ta pa crea un entrada adicional di 50 florin pa luna pa esunnan cu ta cobra pensioen di behes di SVB so (AOV). Segun informacion cu Gobierno a trece padilanti, mas o menos 11.000 pensionado lo ricibi e suma aki.
Tambe tin un grupo di mas o menos 3500 pensionado ambtenaar cu lo ta a punto di ricibi un ahustacion di 85 florin pa luna pa motibo di e negociacion di e indexering entre sindicatonan y gobierno.
Prome Minister a anuncia durante di celebracion protocolar na Plasa Juan Pablo Duarte:
ORANJESTAD(AAN):– “Nos ta bay dedica un caya special na un persona cu a conkista e curason di e pueblo di Aruba. Durante añanan largo e la mustra un dedicacion na e salud di nos pueblo y tabata un dokter cu a resalta den e region aki,” Sr. Eman a anuncia durante un acto protocolario na Plasa Juan Pablo Duarte. Na e plasa aki, e comunidad Dominicano a celebra e dia nacional di Republica Dominicana. E persona na kende ta bay dedica e caya ta Dr. Arturo Saladin, q.e.p.d. Dr. Saladin a nace na Republica Dominicana y for jong a lanta y crece na Aruba te cu despues e la haya su formacion medico den exterior y a bolbe Aruba bek pa contribui na e pais cu semper e la stima.
“E tabata un dokter cu a resalta y tabata hopi conoci y keri na Aruba, tanto pa su conocemento, pero tambe pa su curason grandi,” Sr. Eman a enfatisa.
“Reconociendo Sr. Saladin cu un caya den e simannan cu ta bin aki, nos ta reconoce tambe e gran labor cu e pueblo Dominicano ta haci na Aruba y pesey awe cu Dios sigui guia y conserva den boso e amor pa e patria aki cu boso a adopta pa haci boso bida.”
Contribuyendo na participacion activo di hende muher Arubiano
ORANJESTAD (AAN): Aruba Bank ta hopi orguyoso di anuncia su participacion como Platinum sponsor den e proximo Women’s Day Conference titula “Strong Leadership. Strong Women. Strong World”.
E conferencia aki lo tuma luga riba diabierna 8 di Maart proximo den Renaissance Convention Center den cuadro di Dia Internacional di Hende Muher.
E conferencia aki ta priminti di bira uno sumamente interactivo, educativo y inspirativo pa un y tur cu lo atende. E mainta y atardi di conferencia ta worde dedica na e conocemento y crecemento di e hende muher, lo trata diferente topico durante e conferencia, cu participacion di oradornan invita manera S.A.R. Prinses Laurentien, Maria Bello, Dr. Sue Morter, Elizabeth Gore y e organizacion “Femme: Healing the World”.
Di Nuhad Mansur
A mi no a studia Economia, pero mi Universidad ta añanan di experiencia den negoshi
Ultimamente tin hopi negoshi grandi aki na Aruba cu ta cabando cu esunnan di Arubianonan. Competencia ta sano. Pero hopi di nan ta bin pa gana placa y nada mas. Ya cu di servicio y amabilidad y compasion nan no tin nada. Ta masha poco lugar aki na Aruba tin e dicho na pecho cu ainda cu “Cliente ta Rey.” Y loque mas nan ta lubida pa ora di traha megastorenan asina, mester tin un servicio pa hendenan incapacita y no por cana hopi. ya cu nan tambe ta conta ainda den nos comunidad.
Parlamentario Chris Dammers di AVP:
ORANJESTAD(AAN)– Diamars, 26 di februari 2013, a duna inicio na e desaroyamento di e plataforma pazuid di Aeropuerto Internacional Reina Beatrix di Aruba.
E ta un proyecto cu ta wordo financia completamente cu fondonan di Aruba Airport Authority N.V. y e ta bay tin un costo total di 18 miyon florin.
Mirando e crecemento e ultimo aňa nan den e trafico cu “General Aviation” ta bin ta genera – avionnan priva y avionnan di companianan comercial.
E crecemento aki ta muy en particular desde cu AAA N.V. a base di un destaho publico den pasado a pasa e operacion over di e parti di “general aviation” over pa Universal Aviation.
ORANJESTAD (AAN) – Diabierna 1 di Maart 2013 pa 7:30 pm- 9pm lo tin den Certified Megamall (Caminda antes tabata Iglesia Aliansa ) un conferencia pa famia, presenta pa Mount Horeb Ministries.
Lo ta presente for di Maracaibo, Venezuela 3 dokter cual nan ta Dra, Elisabeth Borjas, Hematologo- Oncologo, Dra Maria Marquez, Medico-Psicologo, Dra Maria Mesa Odontologo en General.
Dra Elisabeth Borjas ta un di e dokter hopi conosi na Maracaibo den ramo di oncologo y hematologo, y tambe reconoci na paisnan manera Brazil, Panama, Merca, y hasta Suiza.
Francis Jacobs di MEP:
ORANJESTAD (AAN): Recientemente Movimiento Electoral di Pueblo (MEP) a drenta e bario di Koyari den districto di Noord cu un reunion di contacto.
Tin di bisa cu e reunion aki tabata uno hopi positivo mes, mirando e hecho con e ciudadanonan a duna bon bini y apoyo na tanto lider di partido Evelyne Wever-Croes y demas candidatonan.
Na e reunion aki a hiba palabra Carl Giel, Stephanie Croes, Francis Jacobs, Arondino Croes y Presidente di Partido, Joe Koolman. E reunion aki tabata pa informa e pueblo di e realidad di loke ta pasando y tur e peligernan financiero, cu e gobierno actualmente na mando ta hibando nos pais.
Ex director Paul van Niel:
ORANJESTAD(AAN): Ainda Paul van Niel ta topa cu ex alumnonan di President John F. Kennedy School unda cu e bay y nan ta recorde.
John F. Kennedy School ta bay wordo restaura dor di Gabinete Mike Eman y SOGA (Stichting Onroerend Goed Aruba) pa bira sede entre otro di departamentonan cu ta cay bou di Ministerio di Enseñansa.
Den combersacion cu un di e ex directornan di e instituto educativo aki, Paul van Niel, el a bisa cu e ta contento di por a siña e “mala muchanan cu ta wordo manda pa nan” disciplina. Disciplina den klas tabata siña e muchanan pa cambia nan sistema.
“E scol a hunga un rol importante den bida di hopi mucha, awendia adulto. Unda cu mi bay – WEB, ELMAR – ta topa cu ex studiantenan. Aunke mayoria ta bay cu pensioen. Pero antes unda cu bo bay, ta topa cu un ex studiante di John F. Kennedy School.
Oslin Ismael presidente di e fundacion:
ORANJESTAD (AAN) – Den conferencia di prensa relaciona cu e festival “Un canto pa Aruba su Himno y Bandera” 2013, señor Oslin Ismael, encarga cu e festival infantil y hubenil, a hiba palabra.
E ta tuma lugar den Centro di Bario Tanki Leendert, y e evento a wordo parti den tres dia, cu ta diabierna, diasabra y diadomingo di e siman aki, y pa cada dia tin un diferente categoria.
Diabierna 1 di Maart ta cuminza cu e cantantenan infantil, cu ta den e categoria di siete pa nuebe aña, cu un total di diestres participante. E ta cuminza pa 7’ or di anochi y pa 11.30’ or mas of menos lo ta sacando e ganador.
Ex Astronauta Ockels:
ORANJESTAD(AAN):Esaki ta e mensahe inspirador cu ex Astronauta, y diseñador di e nave Ecolution a bisa na un grupo grandi di studiantenan di Ibero-American High School situa na San Nicolas.
Den cuadro di e biahe debut di Ecolution cu a nabega for di Europa crusando Atlantico pa Aruba, su diseñador, ex Astronauta Wubbo Ockels, a keda Aruba algún luna pa hiba e mensahe di e futuro berde di mundo pa principalmentenan studiantenan di e isla.
Durante su estadia na Aruba Ockels lo bishita diferente scol di Aruba unda cu lo duna lectura riba su experiencia como Astronauta cual ta e momento cu el a realisa cu e mester cuminsa haci algo pa mantene y protege mundo pa futuro generacionnan.
*energia genera, ta suficiente pa 10 cas
ORANJESTAD(AAN): Diaranzon atardi prensa a haya un splicacion di parti di ex astronauta Wubbo Ockels tocante su boto cu ta auto-sostenible.
El a splica cu e barco ‘Ecolution’ ta un barco special.
E parti abao di e boto a wordo construi pa un arquitecto famoso Jerry Dijkstra.
E ta un fondo cu ta comporta hopi bon den ola di laman.
Durante su viahe pa Aruba Ecolution a pasa den difgerente tormento, di cual uno tabata hopi pisa.
Ta trata di un tormento di 63 nudo na Portugal y asina mes e barco a nabega relativamente trankil.
ORANJESTAD(AAN)– Ayera na Plaza Duarte comunidad dominicano a celeba e di 169 aniversario di independencia nacional di Republica Dominicana.
Tabata tin ceremonia protocolar cu pesencia di gobernador di Aruba Sr. Fredis Refunjol, Prome Ministro Eman, varios ministro y parlamentario hunto cu invitadonan di tur sector di nos isla, tame ponemento di krans. E fotonan ta duna un idea di e ceremonia y celebracion festivo di dominicanonan residencia riba nos isla.


text:
Fraccion di AVP a haci bishita na e proyecto di Boot Camp
Drs. Mervin Wyatt-Ras:
ORANJESTAD (AAN): Diahuebs Parlamentarionan di fraccion di AVP a haci un bishita na e proyecto di Bootcamp cu ta situa den Club Boneriano. Na e ocasion aki nan a ser recibi door di e comisario di grupo, señora Astrid Vries y sr. Gilbert Webb.
Por a tuma nota cu tin 22 hoben interna a base voluntario door di nan mayornan. Un parti di e hobennan ta bay school y un otro parti door di un of otro motibo, p.e. uzo di droga, a ser kita for di school. Tin un grupo cu despues di school ta pasa tempo den e facilidad y ta bay drumi na cas.
Varios di e hobennan aki haya nan mes cu conflicto y/of (taba)tin problema cu uzo di droga. Por nota si cu door di e structura cu ta traha cune tin cambionan positivo den e hobennan. Tambe tin hobennan cu no por haya nan mes den e structura ta convence nan mayor(nan) pa saca nan for di e proyecto.
Intencion ta cu e hobennan despues di un par di luna di internacion sin sali for di e facilidad ta cuminsa pasa dia na cas y intencion ta cu lo guia e mayornan pa por sigui cu e guia di e hobennan na cas pa nan por sigui nan school of haya un trabao.
En bista cu e proyecto ta recien, esta desde 1 di februari 2015 y ta den desaroyo e team ta spera di por haya sosten di diferente profesional y institutonan cu ya caba ta trahando cu hobennan.


text:
October 3, 2013 / Lokal
FUNDASHON TAYER SOSIAL KE PA HASI INVESTIGASHON
Minister Balborda ta informá...
Parlamentario Omayra Leeflang:
...Fundashon Tayer Sosial a splika...
Eks Minister di Enseñansa:
KOLEGIO SIENTIFIKO DI KONSEHO PA ENSEÑANSA MESTER KEDA INSTITUI PA LEI
Adeck a topa ku BAB riba proyekto ‘kasregister’ KAHA DI PLAKA BAB A SUBI DI 750 PA 2000 FLORIN Adeck: no ta kita nada pa bin ku periodo transishon
...partido PAIS no ta komprondé...
Segun SBTNO....
© 2013-15 Extra - Notisia di Korsou


text:
Cumpleaños Diaranzon 10 December 2014
Awe Nos tur ta di celebracion, Si awe Nos Bunita girl ta cumpli su 17 anja,
Marvelin “Marvie” Ras,
awe Nos tur kier a desea bo un dushi dia, cu papa Dios drama su bendicion ariba bo, cu e duna bo Hopi anja mas di bida, Salud, amor, sabiduria, pasenshi y dinero <3 ! Popchi cu bo pasa in dushi dia awe hunto cu bo serkerinan ! Happy Birthday babe, Love Cailey y bo Mami Xio y resto di famia & friends.
Happy Birthday nos ta canta awe… den tur ritmo y tonada, pa Aruba’s best son, esta
EDJEAN SEMELEER.
Nos gran cantante y personahe celebre di e isla, ta bira un aña mas hoben.
Pabien di mama y tata, ruman muher, demas famia, friends, amigonan, coleganan, y tur su fanaticonan cu ta sigui respalde di dia y anochi.
Pabien di parti DIARIO tambe.
Felicitacion na e galan autentico cu semper ta visible den Zoutmanstraat cu su super look.
ROKELINO
ta haci un aña mas di bida! Awe tur White Balance y Camera Gain ta riba Automatic.
Masha pabien di su famia, friends, coleganan, di someone very special, y tur demas fanaticonan.
Happy Birthday!
ta canta awe pa
SUHEIDY
kende ta cumpli
un aña mas di bida.
Pabien di su famia,
amigonan, coleganan super
loco, y tur ta deseabo pa bo
pasa un dushi dia awe.
Con bo a haya e
sorpresa ayeranochi?
Have fun.
nos ta zing awe pa
ILIANE
kende ta cumpli
un aña mas di bida!
Hiep hiep hoeraaaaa!!!
Bo friends ta deseabo
tur exito y bendicion.
Nos kier bolo.
God bless and celebrate!


text:
Marinier di accidente fatal kier pa e wordo huzga na Hulanda
ORANJESTAD(AAN): Abogado mr. Chris Lejuez den un declaracion duna a splica cu e ta representa e Marinier Hulandes kende ta deteni relaciona cu e accidente fatal na crusada di Mahuma, caminda dos di su coleganan a perde nan bida.
Den e accidente aki di dia 9 di maart, un di e fayecidonan tabata alabes un bon amigo di dje. Segun e Abogado a splica, defensa ta sali for di punto di bista cu aki ta trata di un caso Hulandes cu mester wordo trata door di un Hues Hulandes. Den leynan tin un excepcion pa militarnan. Y ta agrega cu tur militar Hulandes na mundo, ta cay bou competencia di Hues y Leynan Hulandes. Y aki na Aruba tambe tin un camber militar, caminda ta trata e casonan aki. Recientemente, segun mr. Lejuez a splica, Fiscal a pidi prolongacion di e marinier aki.
Normalmente e procedura aki na Aruba ta cu ta bay gevangenhouding pa 60 dia. Pero bou di ley Hulandes e maximo cu fiscal por pidi ta 90 dia. Durante e sesion pa prolongacion di su detencion, defensa a trece dilanti cu e Marinier ta desea di wordo huzga na Hulanda, pasobra e ta cay bou di ley y hues Hulandes. Si esey no ta posibel, el a pidi pa su caso wordo trata mas liher posibel, y sinta su castigo na Hulanda, caminda tur su famia y amigonan ta biba.
Pa loke ta e caso mes, a wordo splica cu no ta nada inusual cu Ministerio Publico di Aruba ta busca ayudo di expertonan Hulandes den casonan di accidente di trafico. Den e caso aki ta masha importante, segun fiscal, pa haya sa con duro e sospechoso aki tabata core na momento di e accidente. Na Aruba no tin e expertonan aki, pa cual a manda pidi ayudo na Hulanda.
Defensa a trece dilanti cu nan ta di acuerdo pa e caso aki wordo husga na Hulanda, no solamente pa e motibonan ariba menciona, pero tambe tur e persona involucra ta militarnan Hulandes-Europeo. Famia di e victimanan cu lo kier ta presente durante tratamento di e caso, tambe ta biba na Hulanda. E lo ta un bentaha pa tur e partidonan directamente envolvi.
Ademas esnan cu a traha e rapport tecnico ta Hulandes, y si Hues haya necesario pa scucha nan atrobe, ta facil pa nan presenta ya cu nan tambe ta biba na Hulanda. Fiscal di su banda a bisa bon cla cu aki ta trata di un accidente cu a tuma lugar na Aruba y mester wordo husga, manera cualkier otro caso, na Aruba.
E caso aki su indole a trece basta confusion pa cual e Abogado a splica cu e Fiscal cu ta atende e caso aki berdad ta uno Hulandes, pero ta un fiscal di Aruba. E trabou tecnico enberdad a wordo haci door di expertonan di trafico cu a bini for di Hulanda. Marechaussee tabata envolvi, pasobra e sospechoso tabata cera den localidad di Marinierskazerne y interoga eynan, nan tabata encarga cu su transporte di KIA pa Kazerne y Corte. Aworaki e ta wordo trata mescos cu cualkier otro sospechoso, y transporta door di CEA.
Tabata tin varios rumor den pueblo cu e mesun Marinier aki algun dia prome tabata envolvi den un accidente riba Sasaki caminda un auto a bolter. Mr. Lejuez a bisa cu e tambe a tende e cos aki y a combersa cu su cliente, kende ta nenga totalmente di tabata envolvi den un otro accidente. Loke si el a tende tabata cu un di e personanan cu a perde su bida, tabata involucra den e accidente riba Sasaki. Pero e no sa di ki forma.
Hopi hende no ta conoci cu e camber militar na Aruba, cu ta existi pa hopi aña. Pero e ta consisti di dos Huez di Aruba mas un militar di un posicion hopi halto. Nan ta huzga e casonan. Den su presentacion dilanti Corte Militar, e hoben Marinier a expresa di ta lamenta masha hopi loke cu a pasa. E ta desea cu e por ta na Hulanda pa e contact famia di e victimanan. Y a bisa cu un di e fayecidonan ta su miho amigo.


text:
Beibel Ta Prohibí Hende pa Haña Plaser den Relashon Seksual?
E kontesta ku Beibel ta duna
Nò. En bes di prohibí plaser seksual, Beibel ta bisa ku e ta un regalo di Dios pa pareha kasá. Dios a krea hende “hòmber i muhé” i a mira ku loke el krea tabata “masha bon.” (Génesis 1:27, 31, Beibel Santu) Ora el a uni e promé hòmber i muhé den matrimonio, el a bisa ku “nan lo bira ún karni.” (Génesis 2:24, Beibel Santu) E union akí a enserá ku nan por tin un banchi di amistat íntimo i huntu por haña plaser den relashon seksual.
Beibel ta deskribí e plaser ku un esposo por haña den matrimonio ku e palabranan akí: “Alegrá bo den e esposa di bo hubentut . . . laga su pechunan satisfasé bo tur ora; sea semper enkantá ku su amor.” (Proverbionan 5:18, 19, Beibel Santu) Dios ke pa esposanan tambe haña plaser den relashon seksual. Beibel ta bisa: “Tantu e hòmber komo e muhé mester kumpli ku nan obligashonnan matrimonial.”—1 Korintionan 7:3, Beibel na papiamentu koriente.
Un regalo solamente pa pareha kasá
Dios ke pa solamente hende hòmber i muhé kasá tene relashon seksual pasobra Hebreonan 13:4 ta bisa: “Laga matrimonio ta onorabel den bista di tur hende, i tene e kama matrimonial sin mancha, pasobra Dios lo husga esnan ku ta kometé fornikashon i adulterio.” Parehanan kasá mester keda fiel na otro i kumpli ku e promesa ku nan a hasi na otro. Nan lo ta mas felis ora nan no ta buska pa satisfasé nan mes deseonan, sino ta apliká e prinsipio bíbliko akí: “Tin mas felisidat den duna ku den risibí.”—Echonan 20:35.


text:
May 23, 2014 / Lokal
Francesco Corallo den deklarashon na EXTRA....
Minister di hustisia Nelson Navarro: Leinan konsenso no a trese niun kambio den esei
Tres hòmber ta sefta Martha ku mitrayùr: KURASOLEÑO GWENETTE MARTHA ASESINA NA ULANDA Kasnan i outonan den besindario a keda perforá
...den kaso Magnus...
...Minister Navarro...
...Premier Asjes...
Di akuerdo ku Marco Laclé, presidente di SAP...
...Spesialistanan médiko: Pa falta konosementu gobièrnu anterior a duna tur kos...
Minister Irene Dick i Minister Nelson Navarro ta firma…
700 i piku hende a vota na Kòrsou...
© 2013-15 Extra - Notisia di Korsou


text:
Nos mester para firme den nos fe i lanta nos bosnan pa proklamá doktrina berdadero.
Awe nochi mi kier konsiderá dos responsabilidat importante ku nos tin: promé, konsistentemente pone lus i bèrdat di evangelio aserka na nos bidanan, i di dos, kompartí e lus i bèrdat ei ku otronan.
Boso sa kon importante boso ta? Kada un di boso—awor mes—tin balor i ta esensial den e plan di salbashon di Tata Selestial. Nos tin un obra pa kumpli. Nos konosé e bèrdat di e evangelio restourá. Nos ta kla pa defendé e bèrdat ei? Nos mester bib’é; nos mester kompartié. Nos mester para firme den nos fe i lanta nos stèmnan pa proklamá doktrina berdadero.
Den e Ensign i Liahona di sèptèmber 2014, Elder M. Russell Ballard ta skirbi: “Nos mester mas di e stèmnan i fe distintivo i influenshado di muhénan. Nos mester pa nan siña e doktrina i pa komprondé kiko nos ta kere pa asina nan por duna nan testimonionan tokante e bèrdat di tur kos.”1
Hermananan, boso ta fortalesé mi fe den JesuCristu. Mi a wak boso ehèmpelnan, tende boso testimonionan, i a sinti boso fe for di Brasil te Botswana! Boso ta karga un sirkulo di influensia ku boso na unda ku boso bai. E ta wòrdu sintí pa e hendenan rondó di boso—di boso famia te na e kontaktonan den boso selularnan i di boso amigunan riba sosial media te na esnan sintá banda di boso awe nochi. Mi ta di akuerdo ku Hermana Harriet Uchtdorf, kende a skirbi, “Boso … ta faronan vibrante i entusiasmá den un mundu ku ta sigui bira mas i mas skur ora boso ta munstra, dor di e manera den kua boso ta biba boso bidanan, ku e evangelio ta un mensahe gososo.”2
Presidente Thomas S. Monson a señalá, “Si boso kier duna un lus na otronan, boso mester bria boso mes.”3 Kon nos por sigui laga e lus aki di bèrdat bria paden di nos? Tin biaha mi ta sinti manera un lus suak. Kon nos por bira mas briante?
E skrituranan ta siña ku lokual ta di Dios ta lus; i e ku ta risibí lus, i ta kontinuá den Dios, ta risibí mas lus.4 Nos mester kontinuá den Dios, manera e skritura ta bisa. Nos mester bai na e fuente di lus—na Tata Selestial i JesuCristu i e skrituranan. Tambe nos por bai na e tèmpel, sabiendo ku tur e kosnan paden di su murayanan ta señalá na Cristu i Su gran sakrifisio ekspiatorio.
Pensa riba e efekto ku tèmpelnan tin riba nan bisindario. Nan ta embeyesé e suidatnan; nan ta lombrá for di serunan prominente. Dikon nan ta embeyesé i lombrá? Pasobra, manera e skrituranan ta bisa, bèrdat ta lombrá,5 i tèmpelnan ta kontené bèrdat i propósito eterno; meskos ku boso.
Na 1877, Presidente George Q. Cannon a bisa ku kada Tèmpel … ta rebahá e poder di Satanas riba tera.6 Mi ta kere ku na unda ku un tèmpel wòrdu traha riba tera, e ta pusha e skuridat. E propósito di e tèmpel ta pa sirbi humanidat i duna tur Tata Selestial su yunan e abilidat pa bolbe bek i biba ku’é. nos propósito no ta similar na e edifisionan dediká aki, e kasnan aki di Señor? Pa sirbi i yuda nan pusha bek e skuridat i bolbe bek na e lus di Tata Selestial?
Obra sagrado di tèmpel lo oumentá nos fe den Cristu, i e ora ei nos por influensiá e fe di otronan. Dor di e spiritu nutriente di e tèmpel, nos por siña e realidat, e poder, i e speransa di e Ekspiashon di e Salbador den nos bida personal.
Algun aña pasá nos famia e a engendrá un reto difísil. Mi a bai na tèmpel i a hasi orashon serio pa yudansa. Mi a wòrdu duná un momentu di bèrdat. Mi a risibí un impreshon klaro di mi debilidat, i mi tabata turdí. Den e momento instruktivo spiritual ei, mi a mira un muhé orguyoso hasiendo kosnan riba na su mes manera, i no nesesariamente na e manera di Señor, tumando krédito den priva pa kualkier logro pa nòmber so. Mi tabata sa ku mi tabata mirando mi mes. Mi a yora den mi kurason na Tata selestial i a bisa, “Mi no kier ta e muhé ei, pero kon mi ta kambia?”
Pa e spiritu puru di revelashon den tèmpel, mi a wòrdu siña di mi nesesidat kompletu di un Redentor. Mi a bira inmediatamente na e Salbador JesuCristu den mi pensamentu i a sinti mi angustiá dirti i un gran speransa lanta den mi kurason. E tabata mi úniko speransa, i mi a anhelá solamente pa tene duru na dje. Tabata klaro na mi ku un muhé natural yen di su mes “ta un enemigu di Dios”7 i pa hendenan den su esfera di influensia. Den tèmpel e dia ei mi a siña ku tabata solamente pa e Ekspiashon di JesuCristu ku mi naturalesa orguyoso por wòrdu kambiá i ku mi lo wòrdu kapasitá pa hasi bon. Mi a sinti Su amor entusiasmá i mi tabata sa ku E lo siña mi pa e Spiritu i kambia mi si mi lo duna mi kurason na dje, sin wanta nada atras.
Ainda mi ta bringando mi debilidatnan, pero mi ta konfia den e yudansa dibino di e Ekspiashon. E instrukshon puru aki a bini pasobra mi a drenta e tèmpel sagrado, buskando alivio i kontestanan. Mi a drenta tèmpel pisá, i mi a sali sabiendo ku mi tabatin un Salbador todopoderoso i todo amoroso. Mi tabata mas lihé i gososo pasobra mi a risibí Su lus i a akseptá Su plan pa mi.
Poné rònt mundu, tèmpelnan tin nan imágen i diseño úniko na e parti pafó, pero paden nan tur ta kontené e mesun lus, propósito, i bèrdat eterno. Den 1 Korintionan 3:16 nos ta lesa, “Boso no sa ku boso ta tèmpel di Dios i ku e Spiritu di Dios ta biba den boso?” Nos tambe komo yunan muhé di Dios a wòrdu poné rònt henter mundu, manera tèmpelnan, i nos kada un tin nos mes imágen i diseño di pafó, manera tèmpelnan. Nos tambe tin un lus spiritual denter di nos, manera tèmpelnan. E lus spiritual aki ta un reflekshon di e lus di e Salbador. Otronan lo ta atraé na e brio aki.
Nos tin nos mes ròlnan riba tera—for di yu muhé, mama, lider i maestra pa ruman, trahadó, kasá, i mas. Kada ta di influensia. Kada ròl lo tin poder moral miéntras ku nos ta reflehá berdatnan di evangelio i kombenionan di tèmpel den nos bidanan.
Elder D. Todd Christofferson a bisa ku den tur eventonan, un mama por esforsá su influensha sin igual pa kualkier otro persona den kualkier otro relashon.8
Ora nos yunan tabata chikitu, mi tabata sinti mi komo un kapitan di un barku huntu ku mi kasá David, i mi a imaginá nos 11 yunan komo un grupo di botonan chikitu flotando rònt di nos den e haf, preparando pa sali riba e lamannan di mundu. David i ami a sinti e nesesidat pa konsulta e kompas di Señor diario pa e mihó direkshon pa nabegá ku nos flota chikitu.
Mi dianan tabata yen di kosnan ordinario manera dobla paña, lesa bukinan di mucha, i prepará kuminda pa kome anochi. Tin biaha den e haf di nos hogarnan, nos no por wak ku pa e aktonan simpel i konsistente—inkluyendo orashon familiar, studio di skritura, i nochi di hogar—gran kosnan ta wòrdu kousá pa pasa. Pero mi ta testifiká ku e aktonan aki mes tin nifikashon eterno. Gran goso ta bini ora e botonan chikitu ei—nos yunan—krese bira barkunan grandi riba laman yen di lus di evangelio i kla pa embarká den e servisio di Dios.9 Nos aktonan chikitu di fe i servisio ta e dikon mayoria di nos por kontinuá den Dios i na final trese lus eterno i gloria na nos famia, nos amigunan, i nos konosínan. Realmente bo ta karga e sirkulo di influensha huntu ku bo!
Pensa riba e influensia ku e fe di un mucha muhé di edad di Primaria por tin riba su famia. Nos yu muhé su fe a bendishoná nos famia ora nos a perde nos yu homber mas jong na un parke di atrakshonnan. E famia a kore rònt frenetikamente buskando é. Por fin, nos yu muhé di 10 aña a hala na mi brasa i a bisa, “Mami, nos no mester hasi orashon?” E tabatin rason! E famia a bini huntu meimei di e multitud di hende i a hasi orashon pa haña nos yu. Nos a hañ’é. Na tur e muchanan muhé di primaria mi ta bisa, “Por fabor, keda korda boso mayornan pa hasi orashon!”
E zomer aki mi tabatin e privilegio di partisipá den un kampamentu di 900 hobensita na Alaska. Nan influensha riba mi tabata profundo. Nan a bini na e kampo spiritualmente prepará, despues di a kaba di lesa e Buki di Mormon i a memorisá “The Living Christ: The Testimony of the Apostles.” Riba e di tres anochi di kampo, tur 900 hobensita a para huntu i a resitá henter e dokumentu palabra pa palabra.
E Spiritu a yena e sala grandi, i mi a añorá di uni ku nan. Pero mi no tabata por. Mi no a paga e preis di memorisá.
Mi a kaba di kuminsá siña e palabranan di “The Living Christ” meskos ku e hermananan aki a hasi, i pa motibu di nan influensha mi ta eksperensiando mas kompletamente e kombenio sakramental pa kòrda semper riba e Salbador miéntras ku mi ta ripití kada bes e testimonio di e Apòstelnan di Cristu. E santa sena ta tumando un nifikashon mas profundo pa mi.
Mi speransa ta pa ofresé e Salbador un regalu di Pasku e aña aki di tin “The Living Christ” memorisá i siguramente tin’é den mi kurason pa 25 di desèmber. Mi ta spera ku mi por ta un influensha pa bon—manera e hermananan di Alaska tabata pa mi.
Bo por haña bo mes den e siguiente palabranan di e dokumento aki, “The Living Christ?” “El a supliká tur pa sigui Su ehèmpel. El a kana e kaminda di Palestina, sanando e enfermonan, kousando e siegunan pa wak, i lantando e mortonan.”10
Nos, hermananan di Iglesia, no ta kana e kamindanan di Palestina sanando e enfermonan, pero nos por hasi orashon pa i apliká e amor sanadó di e Ekspiashon na un relashon enfermo i kibrá.
Aunke nos lo no kousa e siegunan pa mira den e manera di e Salbador, nos por testifiká di e plan di salbashon na e siegunan spiritual. Nos por habri wowonan di nan entendimentu na e nesesidat di poder di saserdosio den kombenionan eterno.
Nos lo no lanta e mortonan manera e Salbador a hasi, pero nos por bendishoná e mortonan dor di buska nan nòmbernan pa obra di tèmpel. E ora ei nos lo lanta nan literalmente for di nan prison di spiritu i ofresé nan e kaminda di bida eterno.
Mi ta testifiká ku nos tin un Salbador bibu, JesuCristu, i huntu ku Su poder i lus nos lo wòrdu kapasitá pa pusha atras e skuridat di e mundu, duna bos na e bèrdat ku nos konosé, i influenshá otronan pa bini serka dje. Den e nòmber di JesuCristu, amèn.
Mustra Referenshanan
-
1. M. Russell Ballard, “Men and Women and Priesthood Power,” Ensign, Sept. 2014, 32; Liahona, Sept. 2014, 36.
-
2. Harriet R. Uchtdorf, The Light We Share (Deseret Book Company, 2014), 41; usá ku pèrmit.
-
3. Thomas S. Monson, “For I Was Blind, but Now I See,” Ensign, mei 1999, 56;Liahona, yüli 1999, 69.
-
4. Doctrine and Covenants 50:24.
-
5. Doctrine and Covenants 88:7.
-
6. George Q. Cannon, in Preparing to Enter the Holy Temple (foyeto, 2002), 36.
-
7. Mosia 3:19.
-
8. D. Todd Christofferson, “The Moral Force of Women,” Ensign óf Liahona, nov. 2013, 30.
-
9. Doctrine and Covenants 4:2.
-
10. “The Living Christ: The Testimony of the Apostles,” Ensign óf Liahona, apr. 2000, 2.


text:
Cumpleaños Diasabra 27 April 2013
Awe 27 di april nos ta canta happy birthday pa nos princess Zinha Flanegin miho conoci como Gordo. Pabien y hopi anja mas di bida y salud cu Dios bendishonabo awe y semper y cu tur bo wishes come true, nos ta deseabo un dushi dia awe riba un dia special pabo hunto cubo famia y bo friends, specialmente di: miche,pame,jay,jerney,zizi,nina,vito,toya,whit,mari,shaq,manda,abi,carl,pelayo’s,lisy,
Sweet 15th.
Awe e mucha bunita y mas lief di cas ta cumpliendo anja. Hiel hiep hoeraaaa nos ta canta awe pa Ginelly Ginaida Hernandez cu ta cumpliendo 8 aña. Pabien, brasa cu sunchi e ta hanja di parti su mama Jeannella y Carlos di su tata Gilbert di su tres tormentanan Shanaya, Ginayla y Jaykyen. Un macuto jen di Rosa e ta hanja di su tio(a)nan Jean-Pierre y Zahira, Jairo y Wendy. Hopi blaas e ta hanja di su primo(a)nan Jordan, Alezah, Thalia, Shalaira, Joel y Jayvon. Un macuto cu jen bendicion e ta hanja di su welo(a)nanMoina y Chito, Hobry y Dora y di su bisawelaan Mai y Machi y di henter famia completo! Diadomingo nos lo celebre hunto cu Ginelly na lama a la style di mermaid. GBU Nelly.
Awe 27 April ariba dia di tur e prinsnan, Mr. Arjay S. Thijsen ta haci 11 aña.
Pabien ta bini di parti su tata Rodney cu Yessica, su Opa Roland, oma Alida, ompi Alvin cu Gigi su primonan cu primanan.
Famia Croes y tur su amigonan di Colegio Frere Bonifacius Klass 5.
Hoy es el cumpleaños de Hose Maduro .
Mis mejores deseos en este dia
tan especial de parte de la familia en Bogota
Colombia. Que cumplas muchos
muchos mas.
Awe 27 April ta cumpli un aña mas di bida Rulia Maduro e ta haya felicitacion di parti su yiunan Kaylene ,Stacey y Jean-Pierre y tambe di su rumannan y sin lubida su subrina y subrino nan y demas famia cu ta manda bisabo corda riba e boloooooo ^_^
GOT YA!!!
Happy B-day to Jean-marc. Pabien hopi anja mas di bida y salud. Cu Papa Dios Bendiciona bo. Bo ta ricibi Pabien di parti bo mom and dad, sister and brother, di bo 2 subrina nan cu ta bo little princess nan Angeli y Angelianne. Di parti Mamai y Papai. Andre y Jeandery y Jeandyenne, Tanta y Omo nan, Prima y Primo nan y tur bo Amistad nan. Enjoy bo dia. We love you XOXO
Hiep Hiep Hoera diadomingo awo nos ta canta pa Sue ann Brete.
Cu ta cumpli un anja mas di bida cu papa dios drama hopi salud y hopi bendicion. Y monton di amor.
Eta haya pabien di su dos grandi amornan cual ta Jairiann Dijkhoff and Jair Dijkhoff and you sweetlover.
Y di henter familia y ruman..
Tur su friendsnan cu ta desea bo all the best riba fecha natal.
Nos a gara bo Sue In joy it .
number 1 di e famia THIJSEN
esta RJ THIJSEN pabien di
Yessica & Rodney y Alida & Roland
WE LOVE YOU
13.
Awe mi ta canta Happy bday pa e ader mayor di mi curazon mi Princess Kalilah e bendishon di mas grandi den mi bida mi claridad den skuridad mi alegria den mi tristeza mi speranza pa un miho mayan e magia cu mi bida twt falta 4anja pasa bo a jega Mami su bida y mami ta agradeci Papa Dios pa esey bo ta hanja pabien di Mami Papi especialmente di bo Dudu Padu Nana y Opapa kende nn ta malcria bo hoooopoiiii mes ahn y sin laga afo bo Yaya Dina Pepe tantann ,ompis primo y primann di bo partner in crime Keyton y tur bo amiguitis nn di Shindys speelschool di bo Tanti stima Sonia dushi ns tur ta spera bo celebra bo dia den compania di ns tur y cu Papa Dios sigui bendishonabo


text:
February 28, 2014 / Front Page
...Despues di Huurman a sigui Mourillon pero temporal...
AWA, KORIENTE I GASOLIN TA BAHA
...segun eks-frei... PANCHEK TA SOÑA KU KABES DI DEFUNTU BOLLE NA SU KAMA ...tabatin un di dos outo na Marie Pampoen dia a asesiná Helmin Wiels...
...den kaso Magnus...
PIZZA HUT SU TIM DI PROMOSHON LO TA DEN KAYA
Lokal
En konekshon ku Marcha di Despedida....
Aruba
Polis a resolve 2 caso di atraco den 2 ora di tempo TUR 5 SOSPECHOSO TA TRAS DI TRALI Crimen NO ta paga!
Hulanda
© 2013-15 Extra - Notisia di Korsou


text:
Prome Minister Mike Eman ta felicita Noord y Aruba cu 235 aniversario di Misa Santa Ana
ORANJESTAD(AAN):Diadomingo atardi Prome Minister Mike Eman a comparti cu e pueblo di Noord un ocasion hopi importante manera tabata e 235 aniversario di existencia di Misa Santa Ana. E iglesia di mas antiguo riba nos isla ta dedica na Santa aña kende ta patrona di parokia di Noord y Mama di Birgen Maria.
Despues di a realisa un procesion for di Compleho Deportivo Frans Figaroa pa e iglesia cu a conta cu participacion di gruponan uniforma y parokianonan, a ofrece un Santo Sacrificio di Misa den e area pafo di e iglesia. E luga a keda drecha di manera apropia pa ricibi tur e devoto y parokianonan.
Gabinete Mike Eman a duna sosten total na e celebracion aki pa medio di su diferente departamento. Minister di Obranan Publico a percura pa verfmento di e cura, ponemento di stage como tambe baricada pa e atardi aki. Minister di Telecomunicacion a facilita pa asina Tele Aruba a transmiti e procesion y ceremonia en bibo pa henter pueblo.
E actividad riba su mes tabata uno masha bunita dirigi y oficialisa pa Pastoor Santiago Tomasiek y Pastoor Jan Gospodarczyk for di un stage decora masha nechi door di John Flemming y cu musica y canto di Koor Mixto di Parokia Santa Ana.
Prome Minister Mike Eman a atende e Misa hunto cu su señora sinta banda di President di Parlamento y otro parlamentarionan presente. Den entrevista cu Tele Aruba, nos Prome Minister a expresa su contento cu e ocasion special y a felicita no solamente e parokia di Noord, pero henter e famia Catolico di Aruba.


text:
Empresarionan contento a bishita Business Plaza
ORANJESTAD (AAN): Diasabra, 18 di januari a tuma lugar Camara di Comercio (KvK) su segundo edicion di Business Plaza – Step Forward! E evento tabata dirigi ariba empresario cu kier expande nan negoshi y a ofrece un programa extenso pa duna tur tipo di informacion cu empresarionan tin mester. Business Plaza a wordo realisa danki na sponsor di Setar NV.
E programa tabata inclui varios presentacion y workshop y e dia a wordo habri door di Vice-Presidente di KvK, Sra. Lindsey Wever, ken a papia tocante e importancia di cambio continuo y planifica dennegoshi.
Seguidamente, Sra. Roxana Ras, representante di Setar NV a duna un presentacion na e grupo di empresario presente tocante e solucionnan cu Setar por ofrece pa yuda nan negoshi crece.
E aña aki a decidi pa adapta e programa, y a schedule tur e presentacionnan durante ora di mainta.
Atardi a organisa dos workshop cu tabata tuma lugar simultaneamente. Esaki ta algo cu mayoria
participante a aplaudi mirando cu asina nan por a atende e workshop sin worry cu nan ta perde algun presentacion.
E presentacionnan e aña aki tabata sumamente interesante. Sr. Omar Steve Lejeuz a conta su experiencia di e pasonan cu e a tuma pa laga su negoshi crece. Despues director ehecutivo di KvK, Sr.
Leo Maduro a conta tocante e cambionan den ley laboral y e posibilidad pa traha part-time y su beneficionan pa e empresario y empleado. Sigui pa Sra. Milly Schwengle kende a conta tocante NV y VBA, e diferencianan y kico ta e posibilidadnan cu e dos tipo di negoshi aki. Sr. Stanley Brown a comparti su experiencia pa forma aliansa cu otro compania y asina crece.
Finalmente, Sra. Marielle Hoeijmakers a elabora un poco tocante Aruba DOET y con bo ta hacie parti di bo responsabilidad social corporativo.
Camara di Comercio kier bisa danki na tur e profesionalnan cu a comparti nan conocimento por medio di e presentacionnan.
Danki na Sres. Dave Martinus y Benno Oldenhof pa nan tremendo workshop duna na e publico. Tambe na e representante di Departmento di Asunto Economico y CEDE Aruba pa nan contribucion na e evento aki y tur otro hende cu a coopera pa e Business Plaza bira un exito.
Camara di Comercio kier anuncia cu e aña aki nos enfoke lo ta ariba varios asunto cu ta importante pa haci e tramite pa e empresario mas facil y cu por medio di sessionnan hunto cu doñonan di negoshi nos kier yega na posibel solucionnan. Mas informacion lo sigui despues.
Por ultimo, na tur esnan cu kier cuminsa cu nan negoshi, Business Plaza, Get started, ta programa pa diasabra, 5 di juli, 2014. Keda pendiente!


text:
E Reino di Dios Ta Goberná!
Miónes di hende a haña un bida felis i sigur bou di e gobièrnu perfekto di Dios. Abo lo ke ta un siudadano di e gobièrnu ei?
Un Karta di Kuerpo Gobernante
Kon e anunsio eksitante ku C. T. Russell a hasi dia 2 di òktober 1914 a resultá bèrdat?
KAPÍTULO 1
“Laga Bo Reino Bini”
E tema prinsipal di Hesus su siñansa tabata e Reino di Dios. Kon e Reino lo bini i ki dia?
KAPÍTULO 2
E Reino Ta Nase den Shelu
Ken a yuda prepará e pueblo di Kristu riba tera pa e Reino? Kiko ta mustra ku e Reino ta un berdadero gobièrnu?
SEKSHON 1
Bèrdatnan di Reino—Kuminda Spiritual na e Debido Tempu
E pueblo di Dios a risibí iluminashon spiritual na un manera progresivo. Kon konosementu di e bèrdat a yega te serka bo?
KAPÍTULO 3
Yehova Ta Revelá Su Propósito
KAPÍTULO 4
Yehova Ta Halsa Su Nòmber
KAPÍTULO 5
E Rei Ta Laga Lus Bria Riba e Reino
SEKSHON 2
Predikashon di Reino—E Pueblo di Dios Ta Plama e Bon Notisia Rònt Mundu
Hesus a profetisá ku e trabou di prediká lo a yega na tur parti di mundu den e último dianan. Kon su profesia a kumpli?
SEKSHON 3
Normanan di Reino—En Buska di e Hustisia di Dios
Den e sekshon akí, wak kon e Rei Mesiániko a bin ta refiná e pueblo di Dios.
KAPÍTULO 10
E Rei Ta Refiná Su Pueblo Spiritualmente
KAPÍTULO 12
Organisá pa Sirbi “e Dios di Pas”
SEKSHON 4
Viktorianan di Reino—E Lucha pa Establesé e Derecho Legal di Prediká e Bon Notisia
Den e sekshon akí, lesa kon e viktorianan legal di Testigunan di Yehova ta duna prueba konvinsente ku e Reino di Dios ta un realidat.
KAPÍTULO 13
Predikadónan di Reino Ta Hiba Nan Kaso Korte
KAPÍTULO 14
E Pueblo di Dios Ta Apoyá e Gobièrnu di Dios So
KAPÍTULO 15
E Lucha pa e Libertat di Adorá Dios
SEKSHON 5
Edukashon di Reino—Sirbidónan di e Rei Ta Haña Entrenamentu
Siña den e sekshon akí kon e entrenamentu ku e organisashon di Yehova ta duna ta un prueba ku e Reino ta gobernando awe.
KAPÍTULO 16
E Pueblo di Dios Ta Reuní Huntu pa Ador’é
KAPÍTULO 17
Sirbidónan di e Reino Ta Haña Entrenamentu
SEKSHON 6
Apoyando e Reino—Konstrukshon di Lugánan di Adorashon i Trabou di Ousilio
Lesa den e sekshon akí kon e proyektonan di konstrukshon i e trabounan di ousilio ku Testigunan di Yehova ta hasi ta duna prueba ku e Reino di Hesus ta goberná.
KAPÍTULO 18
Kon e Aktividatnan di Reino Ta Ser Finansiá?
KAPÍTULO 20
Dunamentu di Ousilio Ta Glorifiká Yehova
SEKSHON 7
Promesanan di Reino—Lo “Traha Tur Kos Nobo”
Den e sekshon akí nos lo mira kon e Reino di Dios lo kumpli ku su promesa di eliminá maldat i hasi e tera un paradeis.
KAPÍTULO 21


text:
Archivo di December, 2011
Minister Otmar Oduber a duna instruccion hunto cu APA pa crusero yena di Venezolano drenta waf di Playa
ORANJESTAD(AAN):– Falta di pago na agencia maritimo a pone cu kier a laga un barco crusero keda sin drenta Aruba.
E barco Ola Esmeralda cu algun mil Venezolano abordo tabata di drenta dia 30 di December den oranan di mainta y sali bek dia 1 di January 2012 den oranan di mainta.
ORANJESTAD (AAN): MERCA: “Lo mi cura bo heridanan, lo mi cura bo cicatriznan, pero mi no a sunchi bo ainda”, ta e palabranan di un cancion riba un disco pa Joran van der Sloot.
Mary Hamer, un radiologo di 55 aña di Florida, ta trahando riba un CD pa recauda placa, pa libera e Hulandes di 24 aña, acusa di asesinato.
ORANJESTAD(AAN)– Dianan 10, 11, 12, y 14 di januari proximo, 6 clas nobo di Taoist Tai Chi®artenan interno di salud pa principiante ta cuminsa na diferente localidad.
E biaha aki lo continua haci uso di nos Centro recien adkiri na Stadionweg 13 dunando 2 les pa siman.
ORANJESTAD(AAN)– Recientemente JCI Aruba a celebra 50 aña di existencia.
E evento aki a tuma luga den e prestigioso palo di coco restaurant di Holiday Inn hotel caminda a instala e bestuur nobo pa 2012.
ORANJESTAD(AAN):– Un avion Venezolano cu matricula YV-1177 a haci un aterizahe na un lugar robez.
E por tabata un desaster si a resulta cu otro avion tabata biniendo pa subi pista. E avion aki tabata biniendo for di Venezuela y a bai baha mainta trempan. E momento ey solo tabata saliendo.
Resumen Aña 2011 di Sindicato di Polis Arubano
ORANJESTAD (AAN): Aña 2011 ta cabando y ta na su lugar pa resumi kico e aña aki a nifica pa e directiva di Sindicato di Polis Arubano (SPA) y su miembronan, segun e resumen di aña ricibi di Sindicato di Polis Arubano (SPA) cu ta sigui menciona lo siguiente;
Den su totalidad aña 2011 tabata uno basta activo pa SPA. Despues di un temporada di Carnaval cu a termina lagando e Polisnan miembronan di SPA, di un forma inexplicable e innecesario, cu man yen di trabao, Sindicato di Polis a dicidi di sali na defensa di su miembronan y manda un carta pa Prome Minister, Minister di Justicia y su Excelencia Gobernador.
ORANJESTAD (AAN): Pa cada problema mester tin un solucion sea riba corto of largo plazo. Un problema pa kita esaki for di caminda pa medio di comete suicidio no ta un solucion.
Danki Dios hopi di esnan cu a intenta a worde scapa na ultimo momento. Esaki tabata e caso aki na unda un hoben biba den Dakota kier a pone fin na su bida.
Pa Mercedes A.H-Monge
ORANJESTAD(AAN):Nos ta yegando na e ultimo trapi di Aña 2011, y habrimento di porta pa 2012 drenta den nos pais, den nos hogarnan, den nos bida.
Hopi ta wordo bisa cu e aña cu ta bin lo ta uno mas dificil cu esun cu nos lo yama ayo, sinembargo, tambe ta ser bisa cu den temponan dificil e sernan humano ta bira mas creativo pa traha riba su mes progreso y bienestar.
Un Felis y prospero aña 2012.
ORANJESTAD(AAN): “Apreciabel coleganan den e mundo di enseñansa, specialmente abo, miembro di nos sindicato.
Na prome lugar directiva di SIMAR ta desea cada un di boso un felis y prospero aña 2012, yen di dicha, salud, amor, sabiduria, alegria y properidad.
ora homber a bin haci intento pa tira cosnan illegal den KIA
ORANJESTAD(AAN):– Personal atento di CEA den toren a los tres tiro ora cu a mira cierto cosnan straño andando.
Pa algun tempo tin masha comentario riba e movecionnan den e area rond di prison.
Ta ser menciona cu ta tirando cosnan di pafor riba e tereno di KIA.
ORANJESTAD(AAN)– Ley di Pensioen General a keda aproba pa Parlamento cu gran mayoria. Un Ley- cu den e temponan dificil di crisis mundial- hopi no a kere den dje. Na principio sigur no esnan di fraccion di MEP.
Durante tratamento di e ley aki, por a bolbe scucha con miembronan di fracion di MEP- por lo menos ora nan tabatey fisicamente den sala di Parlamento- a cuestiona atrobe tur instancia cu tin directamente of indirectamente di haber cu e ley di Pensioen General.
Segun Juffrouw di school:
ORANJESTAD (AAN) – DIARIO tabata tin un conversacion informal cu un juffrouw di un school na San Nicolas, ken ta masha contento cu e Leerplicht a worde aproba den Parlamento.
El a menciona cu esaki ta masha importante mes, pasobra aunke por sona straño, na Aruba tin hopi mucha cu ta keda sin enseñanza den edad di kleuter pa school basico, specialmente yiunan di mayornan imigrante cu no ta regla nan papelnan manera mester ta.
ORANJESTAD(AAN)– Fundacion Scol di Idioma a reparti diploma na su gruponan di studiante den diferente idioma. Riba e anochi aki tambe e fundacion a recorda nan 10 aniversario cu e instituto ta brindando servicio na pueblo di Aruba y nos islanan ruman.


text:
September 13, 2012 / Lokal
Minister Scoop-Constancia a regla papelnan di dr. Michiel van der Huls....
...manera EXTRA a informá kaba...
Minister Scoop-Constancia a haña bon notisia...
Anthony Eustatius:
Anthony Eustatius: VAN RAAK I SPIES DI ULANDA A INSPIRA GRUPO 12 PA KOMETE AKTONAN ILEGAL, INMORAL I ESTUPIDO Ku elekshon den porta tur kos mester para ketu
MOVIMIENTO ELECTORAL DE EXTRANJEROS A UNI KU PARTIDO PAR
Quillan Silvano ta urgí pueblo pa mantené wowo habrí:
Ekipo pa kontrarestá kalamidat nashonal di zeta ta sigui
© 2013-15 Extra - Notisia di Korsou


text:
November 23, 2012 / Lokal
...Supuestamente komo víktima di atrako... YU DI KORSOU FUGITIVO ASESINA NA VENEZUELA! ...Alonso Maduro tabata metí den kaso di asesinato na aña 2000...
DMO a posponé evento pa otro siman
...Betrian: Parse ku den e aparato niun hende no por haña nada di Sambil...
...Minister Stanley Bodok: ouditoria di SOAB ta invitá..
Konklushon ku por saka for di testimonio di ginekólogo Henriquez:
Inspektor Huurman: “Limpi i ordená no ta kosta plaka” ‘SLORDIGHEID’ A PENETRA INVISIBELMENTE DEN SEHOS Mehorashon di kalidat di kuido médiko fásil ku disiplina
Gerente Esseboom: “Klínika na merset di un lei fèrfelu”
Segun tim di gerensia di CRU....
...E situashon tabata unu peligroso...
...Tur tipo di kos bieu den kura di kas...
...No ta tumando e kontròlnan na serio...
© 2013-15 Extra - Notisia di Korsou


text:
Chofer burachi a dal den auto di polis
ORANJESTAD (AAN): Diabierna
anochi algo pasa di 10:30 PM
a tuma lugar un desgracia
na e rotonde di Tanki Flip.
Aki dos auto, un Chevrolet
y un Nissan a dal den otro pa falta di dunamento di preferencia.
E Nissan tabata riba e rotonde, ora cu e Chevrolet a bay dal den dje.
Pa colmo e auto Nissan ta di Polis. Ora e Polis a baha pa bay atende cu e chofer di e Chevrolet, a constata cu e tabata burachi, pa cual a detene mesora. Mester a warda riba un patruya di trafico pa bin atende e accidente, como cu tin un Polis envolvi.


text:
Carubbian Festival, un festival nobo di Aruba pa nos Turismo
ORANJESTAD (AAN): Ayera oficialmente Minister Otmar Oduber, a anuncia cu Carubbian Festival ta CLA pa lanza nan promer edicion dia 9 di juni, 2011. Carubbian Foundation ya caba pa un par di luna ta trahando sin stop pa asina crea un festival unda Aruba su Cultura, Historia Artesania, Folklore y Musica lo destaca entre nos bishitantenan cu lo atende e festival aki. Incansable pero sigur un team dinamico cu no a perde speranza ningun momento y a kere den e Vision di gabinete Mike Eman pa medio di su Minister Otmar Oduber pa bin cu un festival unda NOS cultura mester destaca mas, unda nos bishitantenan no simplemente ta bay purba nos cushina y wak nos cultura pero por conoce nos hendenan.
Ta hopi importante pa nos turismo sa un tiki mas di nos pasado, nos costumbernan y nos festivalnan, tur esaki y mas lo por presencia den Carubbian Festival. Esaki lo cuminsa dia 9 di juni 2011, pero lo ta un festival cu lo tuma lugar tur diahuebs anochi di 6or di atardi pa 10or di anochi.
Carubbian Festival lo resalta den su structura Caribense unda hopi color lo resalta, tentnan cu a ser diseña specialmente pa resalta e parti Caribense, hunto cu e logo di e festival y sin lubida e branding nobo di Aruba.
Nos turistanan lo por cumpra package na tur hotel pa asina bin disfruta di un tremendo show cultural cu a ser traha door di Instituto di Cultura y a ser aproba door di Ministerio di Cultura.
Un festival unda turista y localnan por disfruta di diferente tentnan di cuminda crioyo y tambe cuminda di nos islanan den Caribe.
Un variacion grandi di cuminda y boca dushi, sin lubida despues por pasa wak tur e artesania y obranan di man, y asina pa sigui cu un tremendo show cu lo termina den un bacanal di carnaval cu ambiente di brassband.
Tur turista cu cumpra package ta haya un mascarada di carnaval cu a ser diseña specialmente pa Carubbian Festival. Esaki ta un mascarada pa jump y tambe turista por hibe cas como recuerdo.
Di ora bo yega Carubbian Festival te ora di bay cas ta ambiente Caribense so lo tin sin fin.
Musica di Lee Conner, Impak y Prive lo hibabo den un swing. Nos no por lubida di menciona cu e evento aki ta pa tur edad, pesey nos a crea specialmente pa nos muchanan un tent unda nan tambe por pasa pret tanten cu mami, papi y henter famia ta disfruta di show.
Carubbian Foundation conhuntamente cu Minister Otmar Oduber y ATA kier a cordialmente extende un invitacion na henter pueblo di Aruba pa bin Carubbian Festival otro siman 9 di juni, 2011 y asina contribui na un festival cu kier resalta nos cultura na nos bishitantenan, y asina laga nan bay back nan pais cu un bunita recuerdo di e festival y mas importante di nos hendenan caluroso y amable.


text:
Informashon Legal
Informashon Legal
Derecho di Outor
© 2014 Watch Tower Bible and Tract Society of Pennsylvania, Inc. Tur derecho reservá.
E organisashon ku ta publiká i mantené e website akí ta Watchtower Bible and Tract Society of New York, Inc. (mas despues nos lo referí na e entidat akí komo “Watchtower”) Tur informashon riba e website akí ta propiedat intelektual di Watch Tower Bible and Tract Society of Pennsylvania, a ménos ku a indiká algu otro.
Marka Registrá
Adobe, e logo di Adobe, Acrobat, i e logo di Acrobat ta markanan di Adobe Systems Incorporated. iTunes i iPod ta markanan di Apple Inc. Tur otro marka registrá ta propiedat di esnan ku a krea nan.
Kondishonnan di Uso i Pèrmit pa Usa e Website
E Kondishonnan di Uso ta determiná kon bo por hasi uso di e website akí. Ora bo usa e website akí, bo ta bai di akuerdo pa kumpli ku tur e Kondishonnan di Uso. Si bo no ta di akuerdo ku e Kondishonnan di Uso òf kualke parti di e website akí, no hasi uso di dje.
Kon ta e manera korekto pa usa e website akí? Bo por wak, download i prent publikashon elektróniko, grabashon di oudio, plachi òf potrèt, teksto i vidio (despues ta referí na nan komo “Kontenido”) ku ta kai bou di derecho di outor riba e website akí. Bo tin mag di hasi esaki solamente pa uso personal, no pa uso komersial. Ademas, bo mester kumpli ku e kondishonnan ku ta ser menshoná aki bou òf den otro parti di e Kondishonnan di Uso. No ta permití pa:
● Pone e Kontenido di e website akí riba Internet (loke ta inkluí kualke website, website di kompartí fail òf ret sosial);
● Publiká kualke Kontenido di e website akí ku òf komo parti di kualke programa òf aplikashon elektróniko;
● Reprodusí, kopia òf usa kualke parti di e website akí ku e meta pa hasi negoshi òf a kambio di plaka (asta si esaki no ta resultá den ningun ganashi). No tin mag di distribuí aplikashon elektróniko di kòmpiuter ku ta basá riba e website akí òf ku ta konektá kuné (sea na manera státiko òf dinámiko);
● Bai riba e website akí pa traha i distribuí source code, kualke programa òf otro téknika pa kolektá informashon riba e website akí na un manera sistemátiko òf outomátiko (loke ta inkluí entre otro scraping, data mining, data extraction i data harvesting);
● Hasi mal uso di e website akí i su servisionan, por ehèmpel interferí òf buska akseso na e website òf su servisionan na un manera ku e website mes no ta hasi disponibel;
● Usa e website akí den kualke manera ku ta kousa, òf por kousa, daño na e website òf stroba akseso na dje. No tin mag di usa e website akí den ningun manera ilísito, ilegal, froudulento, perhudisial òf en konekshon ku kualke aktividat ku ta ilísito, ilegal, froudulento òf perhudisial;
● Usa e website akí pa merkadeo;
Violashon di e Kondishonnan di Uso
Si bo no kumpli ku e Kondishonnan di Uso akí, fuera di tur e otro derechonan ku Watchtower tin bou di e Kondishonnan di Uso, Watchtower por tuma kualke medida ku e ta haña nesesario pa atendé ku e asuntu. Watchtower por kita bo akseso na e website, sea temporalmente òf por kompleto, blòkia bo akseso na e website, blòkia tur kòmpiuter ku ta usa bo adrès di IP di haña akseso na e website, tuma kontakto ku bo kompania di Internet pa blòkia bo akseso na e website akí i/òf tuma kualke paso legal kontra bo.
Kambionan
Watchtower tin e derecho di revisá e Kondishonnan di Uso na kualke momento. E kambionan akí lo drenta na vigor riba e dia ku publiká nan riba e website akí. Lo ta bon pa bo bishitá e página akí regularmente pa bo ta na haltura di kualke kambio.
Lei Aplikabel i Hurisdikshon
E Kondishonnan di Uso akí ta ser interpretá i ta kai bou di e leinan di e estado di New York, Merka, sin tene kuenta ku otro lei. Mester presentá kualke kaso òf akshon legal relashoná ku e Kondishonnan di Uso akí na un korte di estado òf korte federal ku tin hurisdikshon den e estado di New York, Merka.
Posibilidat di Separá Klóusula
Si un hues kompetente disidí ku un klóusula den e Kondishonnan di Uso ta nulo, inbálido, ilegal òf no ta aplikabel, e restu di e Kondishonnan di Uso sí ta keda vigente. Si Watchtower keda sin apliká òf ehekutá un klóusula di e Kondishonnan di Uso, esei no ta nifiká ku e klóusula ei no ta vigente òf ku no por ehekutá òf apliká e klóusula akí mas.
Akuerdo Kompleto
E Kondishonnan di Uso akí ta representá e akuerdo kompleto entre abo i Watchtower relashoná ku uso di e website akí. Kualke akuerdo ku a ser hasí anteriormente relashoná ku uso di e website akí no ta bálido mas.


text:
Sint Maarten
Sint Maarten (parti Hulandes) ta un di e sinku islanan ku huntu tabata forma Antia Hulandes. Sint Maarten huntu ku Sint Eustatius y Saba tabata forma e islanan ariba di Antiya Hulandes, di kua e kapital tabata Willemstad na Korsou. E kapital di Sint Maarten (parti Hulandes) ta Philipsburg. E kapital di e parti Franses di Sint Maarten ta Marigot.
Riba 10 di oktober 2010, Korsou a haya su Status Aparte huntu ku Sint Maarten. E resto di e islanan ta keda munisipio di Hulanda, asina yama e islanan-BES
Historia[editá | edit source]
Den siglo 17 e franses- i hulandesnan a bringa pa hegemonia di Sint Maarten, ma despues e spañonan a kore ku nan. Na 1648 e spañónan a bai difinitivamente for di Sint Maarten i e hulandes- i fransenan a bolbe. Despues di a bringa ku otro, e dos partidunan a disidi di sinta delibera i dia 24 di mart 1648 nwebe kolonisadó a yega na un akuerdu na Mont des Accords, Agreement Mountain. Den tratu será riba Sero di Akuerdo nan a kumbini pa reparti Sint Maarten i tambe pa biba huntu na pas i trankilidat. Kada partidu a priminti di yuda otro más tantu posibel riba tur terenu. Segun leyenda, un hulandes i un franses para lomba cu lomba i a kunsa kana den direkshon robes rònt di e isla. Kaminda nan a topa, a hala un liña riba e isla pa marka e frontera. E franses a kubri un parti más grandi di e isla i kisas e hulandes a para pa bebe un tiki jenever hulandes, ku te ahinda ta obtenibel riba e isla. Di tur manera, el a tapa menos tereno, loke a pone ku awe e fransesnan ta doño di bintiun miya kuadra i e hulandesnan tin solamente diesseis miya kuadra.[1]
Lista di fuente[editá | edit source]
- ↑ Cristal 1 Papiamento, Cap.5.3 pagina 114 y 115, rubrica 10, ISBN 99904-85-89-5 Departamento di Enseñansa Seccion Desaroya di Curiculo Aruba, ortografia adapta.


text:
Choque fuerte entre auto y palo di luz a costa bida di chofer femenino
ORANJESTAD (AAN): E golpi tabata fuerte! Net un tiki pazuid di e cruzada di Moko, riba e caminda di Catiri pa Kudawecha, chofer di un Kia sedan color cora tabata bayendo direccion di Tanki Leendert.
Pa motibo desconoci, e vehiculo a baha banda drechi di caminda, y cu casi full speed a dal contra un palo di luz.
Esaki a pone e vehiculo bons bek, bay den un scual, y finalmente keda na banda robez di caminda. E golpi tabata casi mey-mey di e front di e auto.
Airbags y tur otro aspecto di seguridad a activa, pero no ta conoci si e dama tabatin seatbelt bisti.
Inmediatamente tambe, esnan den area a mira un flash blauw spat den cielo, indicando cu wayanan di voltahe halto a mishi cu otro, y coriente mesora a cay den area di Catiri, Saliña, Paraguana, Moko, y Calabas.
Yamadanan a cuminza drenta mesora na Polis di e accidente aki. Inmediatamente a saca Ambulans, y tambe Vehiculo di Bombero pa e lugar. Personal di NV Elmar tambe a mobiliza pa e area.
E dama chofer tabata keha di dolor, y ey mes paramediconan a traha riba dje pa stabilize prome, y despues a sali rumbo cune pa Hospital pa ricibi trato medico mas avanza.
Sinembargo su condicion tabata hopi critico, y mesora a drenta Sala di Operacion cune pa asina stop mas sangramento, sin exito. Banda di 3:15 a.m., Dr. Croes a constata morto di e chofer Eulalia L. Maduro, naci dia 15 di December 1954 y biba na Kruisweg, y tabata tin 58 aña di edad.
Na famia di e fayecido ta bay palabranan di profundo condolencia.


text:
E forma cu a actua contra Dr Narain ta uno inmoral
Abogado mr Chris Lejuez:
ORANJESTAD(AAN): E schorsing cu hospital a impone riba ginecologo dr. Narain no ta algo na su luga, na opinion di Abogado di e specialista, esta mr. Chris Lejuez, ya cu hospital y su mesun coleganan a nenga rotundamente pa coopera cu su persona.
Tur esaki mientras cu e algun dianan cu e tabata biaha pa exterior tabata pa asuntonan di su salud. Lejuez a cuminsa pa splica cu e conflicto ci ta existi entre su cliente y hospital, no tin nada di haber cu su calidad of capacidad como Ginecologo.
E problema tin di haber cu reemplaso di su persona ora cu e mester biaha. Na algun ocasion dr. Narain mester a biaha pa su salud, y mester a busca un reemplaso. Na Aruba antes tabatin cuater Ginecologo trahando independiente, y tabata coopera cu otro cu reemplaso.
Pero awendia, segun Lejuez ta splica, e situacion ta diferente. Tin solamente 2 Ginecologo independiente di cual un ta dr. Narain y e otro ta traha na e consultorio na Punta Bravo, y tin dos mas cu ta den servicio di hospital, pero trahando na e consultorio na Punta Bravo.
Durante e biahanan cu e mester a bandona Aruba pa algun dia pa su salud, el a haci apelacion na Ginecologonan di Punta Bravo pa coopera cu su reemplaso, pero el a worde nenga rotundamente.
Esaki a causa cu hospital a tuma dr. Narain na malo y no a cumpli cu e convenio cu hospital, pa cual a impone un schorsing riba dje. E Abogado a ilustra cu tin dos Ginecologo di afo trahando pa hospital y pesey el a pidi hospital tambe pa instrui e Ginecologonan aki pa reemplas’e, cual nan a nenga di haci.
Mirando su situacion di salud cu ta exigi pa e bay den exterior cada biaha, el a haci un apelacion na e Minister encarga cu Salubridad Publico duna un MB pa e trece un Ginecologo for di exterior cu por reemplas’e. Ta trata di un Ginecologo cu ya caba den pasado a yega di traha pa dr. Narain ora cu e mester a biaha.
El a haya e permiso bou di cierto di condicionnan, pero hospital a bisa di no ta acepta pa e Ginecologo aki, cu a reemplasa dr. Narain como shete biaha caba, traha na Aruba. Awor dr. Narain a haya su mes obliga pa cuminsa un caso sumario pa evalua si e decisionnan tuma door di hospital ta “onrechtmatig”.
E Abogado ta haya masha inhusto y inmoral e posicion tuma door di hospital pa no permiti su Ginecologonan reemplasa dr. Narain e periodonan cortico cu e mester bay den exterior pa su salud. “E forma di actua aki ta inmoral,” Lejuez a bisa. Posicion di hospital ta ora cu un dokter bay afo, e mester percura pa tin un colega cu ta reemplase.
Hospital ta exigi cu e dokter aki ta uno registra na Hulanda. Pues dr. Narain ta worde obliga pa trece un Ginecologo for di Hulanda pa solamente cinco dia. Esaki, mientras cu ta existi formanan hopi mas adecuado , manera lagando e Ginecologonan cu ta traha pa hospital reemplasa dr. Narain pa e periodo cortico. El a splica cu basta aña pasa tabatin Ginecologonan independiente, despues nan a cuminsa traha hunto.
Y kisas door di concurencia, e relacionnan a daña na caminda cu no kier coopera. Hasta a pidi AZV pa intermedia den conflicto pero no a logra tampoco. Hasta a bay cerca e Ginecologonan di Punta Bravo, for di prome instante a nenga. Esaki siendo cu el a regla tur cos cu practicamente e Ginecologonan no mester reemplase sino ta pa casonan di emergencia.


text:
May 17, 2014 / Lokal
No por bèk e proyekto mas:
Minister Irene Dick a bisa ku...
Minister Irene Dick no por komprondé...
Pa yuda lanta nan pais...
...gobièrnu a disidí... STAZJERNAN DI ULANDA TIN DI PASA VIA MINISTER PLENIPOTENSIARIO PROME ...pa yega Kòrsou...
A lanta movementu Un Kòrsou hustu:
Alkalde Meyer ta bisa ku ta sigui nan pasonan...
LEEFLANG TA APLOUDI KU KE ALSA KALIDAT DI ENSEÑANSA
IACC lo pone eksperto na nos disposishon...
Ministerio Públiko no ta basilá: DEMANDA DI 6 AÑA PA ATRAKO RIBA TURISTA Ta baha ku man duru riba tur tipo di atrako i ladronisia den kas
Pa atrako riba pareha turista:
Por a evitá “30 di mei 1969”….?
...Mayornan ata bo chèns...
KONFERENSHA PREVENI I KOMBATI KRIMINALIDAT BOU DI HOBENNAN
© 2013-15 Extra - Notisia di Korsou


text:
June 13, 2014 / Lokal
Presidente ABVO Wendy Calmes
KONSEHERONAN A PASA MINISTER DICK ‘FASTBALL’!!
Intermediarionan rabia i frustra....
Segun sra Daniella Victorina...
...segun sifranan di Relato Anual di Ministerio Públiko... KASONAN DI ATRAKO A OUMENTA FOR DI 2010 ...ta papia di 577 kaso...
...den su Relato Anual... ministerio publiko a pone atenshon riba asesinato di helmin wiels ...ta konsentrá i kolekta prueba kontra e malechornan intelektual...
Na Rotterdam:
Abogado Blonk tabata fuerte den su petishon:
Minister di finansa Dr. Jose Jardim
Gana un Smart TV di 50 inch ku Digicel!
Grandi i Chikitu e temporada aki lo kanta gol!
PURE ICT makes IT easy for you!
© 2013-15 Extra - Notisia di Korsou


text:
Congreso 2011: Evelyn Wever eligi como lider di MEP
ORANJESTAD(AAN):== Cu un total 1693 voto valido, Congreso 2011 di partido MEP a eligi Evelyn Wever como e siguiente lider di e partido. E ta e di tres lider di MEP y ta e prome hende muhe cu lo encabesa e lista color geel di e partido. Evelyn Wever ta asumi e puesto aki net na momento cu e partido ta confrontando hopi reto, incluyendo esunnan interno.
E resultado di eleccion a keda anuncia alrededor di 6:30PM y den esaki 264 voto a bay pa Carl Giel, sigui pa 270 voto na fabor di Ady Thijsen y 1159 pa Evelyn Wever-Croes.
Na un principio a bisa cu 2200 miembro di e partido a registra nan mes pa vota den Congreso 2011, pero toch 1693 miembro so a haci uzo di nan derecho pa dicidi riba ken lo dirigi e partido den e direccion corecto.
Nos ta felicita Evelyn Wever cu e resultado aki y ta desee tur clase di exito, hopi sabiduria y pasenshi den su funcion nobo awor como e lider maximo di MEP.


text:
October 19, 2012 / Lokal
Aunke ta parti dje folklor elektoral...
Dean Rozier ta trese dilanti....
...minister di finansa, Jose Jardim a informá...
Hensley Koeiman a trese dilanti.... SISTEMA PA PLANTA INOVATIVO NA INTERES DI GRANDINAN I ESNAN KU DESABILIDAT .... otro forma pa yuda kombatí pobresa
...11 aña largu el a hasi su trabou ku hopi amor... DOBEL SELEBRASHON NA LAUFFER SCHOOL ...Amos Balentien tambe tabata presente...
Dia di elekshon a yega: PUEBLO HASI USO DI BO DERECHO DI VOTO Nos tur ta pasando e doló di e último dos gabinetenan
...Ketu bai nan ta hasiendo un bon trabou...
Segun George Hernandez....
© 2013-15 Extra - Notisia di Korsou


text:
Maltrato Di Un Pober Mucha Di 5 Aña
ORANJESTAD (AAN): Diamars anochi a drenta informacion na polis cu na un cas situa na Tanki Leendert a surgi problema familiar.
Patruya di Noord a acudi na e adres y polis papia cu e señora M.R.T. naci na Peru di 50 aña, e ta declara cu su nieta di 5 aña a worde maltrata pa e boyfriend di su yiu muher inicialnan J.S.R. di 22 aña cu ta e homber A.W.
E nieta mes a bisa su Oma cu A.W. a dale., pero yiu muher di denunciante MRT ta bisa cu ta e mucha cay y haya plekki blauw na frente. Polis a atende e muher J.J.R.na prome instancia e no kier a bisa e berdad pero a bin admiti enberdad cu e homber a dale e criatura.
A base di declaracion e muher J.J.R., polis a atende debidamente y a mustre cu ta su tarea pa proteha e criatura indefenso.
Mientras JJR a bisa polis cu ta e mucha mesun falta pasobra pa tur sorto di cos e mucha ta grita.
Polis a conseha tanto mama di e mucha y e Oma pa hiba e criatura dokter y nan mes a laga sa despues nan lo pasa entrega keho oficial contra di e homber A.W. na Recherche.


text:
March 17, 2015 / Lokal
Abogado ku karta skèrpi pa minister:
DAMA ASESINA TABATIN VARIOS HINKA NA SU KURPA
Rapòrt final di Raad voor de Rechtshandhaving ta konkluí ku JJIC (ANTES GOG) TA DUNA BON KONTENIDO NA NAN OBLIGASHON I TRABOUNAN .... no opstante limitashonnan
...awe djamars 17 mart...
Hende inosente birando víktima:
...Minister v/d Horst: Tin reto i oportunidat... KANTOR REIBEWEIS TRAHANDO KU 30% MENOS PERSONAL ...Ta buskando eksaminadó...
Segun análisis ku CHATA a hasi di nos merkado....
Di akuerdo ku Minister Stanley Palm....
Segun MFK su lider Gerrit Schotte...
© 2013-15 Extra - Notisia di Korsou


text:
Archivo di September, 2010
Minister Arthur Dowers:
ORANJESTAD(AAN): E titular di husticia drs. Arthur Dowers ta kere cu e cambionan cu e hendenan na KIA kier lo worde logra, pero no ta cosnan cu por worde cambia den un par di dia despues di a worde neglisha pa añanan largo. Minister Dowers a splica cu KIA ta un di e departamentonan cu tabatin atencion di Gobierno for di momento cu nan a sinta. Diferente persona atende cu maneho di husticia, a atende cu KIA debi na e diferente kehonan cu tabata drenta for di e hendenan aki. Hasta a instala un comision di tres persona cu a analisa e situacion. Loke cu a resulta di e investigacion aki, Gobierno a dicidi di interveni den e problemanan aki pa haya un solucion.
Tendencia den KIA:
ORANJESTAD (AAN): Den entrevista a puntra e director di KIA, Sr. Emilio Geerman riba e situacion di ziektemelding cu ta keda existi na KIA. KIA no ta un lugar facil
pa traha den.
Emi Geerman a duna un splicacion mas amplio riba diferente cos cu lo ta bon pa tene cuenta cune.
Por ehemplo, a señala cu tin 3 preso den un cel. Nobenta porciento di e personanan aki ta hopi asocial. Pesey e opleiding ta un di nan metanan pa cuminza e aña aki por lo menos cu dos klas.
Esey ta trece cune cu tur hende por haya nan promocion. Asina ta cumpli cu e responsabilidad na e trahador y ta spera cu esey por yuda mehora e situacion cu kizas por baha e cantidad di hende AO, a manifesta.
Marlin di SEPPA:
ORANJESTAD (AAN): Pa añanan largo tin kehonan riba e cantidad di ziekte meldingnan na KIA. Esey ta causa problema pa e maneho cu tin. A mustra SEPPA riba e preocupacion aki tambe di parti di gerencia. Edmundo Marlin a splica cu e frustracion na KIA ta pone cu e trahadornan no por funciona 100% cu consecuencia cu nan ta bira malo tambe. A splica cu e trahadornan ta frustra aworaki. Nan cosnan no ta worde regla na ora. Tin diferente problema cu ta tumando lugar na KIA. E trahadornan ta pidi ayudo y nan no ta worde scucha. Automaticamente ta bay haya e trahadornan frustra, a bisa.
ORANJESTAD.(AAN): Patruya di San Nicolas dialuna atardi tabata bayendo direccion di Watapana Gezaag relaciona cu problema di cacho. Na caminda polis a wordo para pa e señora di inicialnan R.A.B. cu porcierto ta biba den Watapana Gezaag. Señora R.A.B. ta declara cu cada vez su cacho ta cana los y un luna y mey pasa su cacho tabata “dik.” Hopi tempo e no a wak su cacho pero el a localiza of descubri su cacho y a constata cu e no ta “Dik” mas. Consecuentemente e señora R.A.B. a bay averigua unda yiunan di e cacho a keda y el a bin descubri e puppy nan na un cas Watapana Gezaag y no ta prome biaha esaki ta sosode el a duna polis di conoce.
Director di KIA: gradualmente ta bay sigui cu e otro klasnan
ORANJESTAD (AAN): Emilio Geerman ta director na KIA. Relaciona cu e protesta cu e trahadornan tabata tin ayera, a probecha di acerke mesora pa un entrevista y haya su comentario riba e protesta aki. Segun Emilio Geerman e no tabata sa mes cu tabata tin un protesta planea. E sa si cu tin tres punto di preocupacion cu ta existi na KIA. A indica cu e puntonan aki tin di haber cu e opleidingnan, e reorganizacion y atencion di gobierno.
Sr. Geerman a laga sa cu pa loke ta e organizacion, e coordinador di Minister di Husticia a traha un afspraak hunto cu P&O pa bay riba e raport di formacion cu tin den concepto.
Segun Juan David Yrausquin,
*MEP mester splica kico nan lo hasi den e situacion actual
ORANJESTAD(AAN): Durante conferencia di prensa di e fraccion berde, parlamentario Juan David Yrausquin a splica cu ex Minister di Finanzas Nilo Swaen di MEP no ta contento cu e dialogo nacional cu ta ser hiba. Tin hopi asunto cu mester haya atencion manera entre otro e problema di APFA, AZV y AOW, cu ta grandi. Yrausquin a splica cu Swaen ta hasiendo mal uso di e hecho cu tin cambionan cu tin cu tuma lugar.
*Huez no a haya un motibo obhetivo hustifica, pa permiti retiro di van Gellecum
ORANJESTAD(AAN): Diamars corte a duna su veredicto den e caso cu Instituto Medico San Nicolas (Imsan) a cuminza contra su director Trevor van Gellecum. Imsan a cuminza e caso pa termina e relacion di trabao, despues cu riba 5 di Mei 2010 Imsan a suspende van Gellecum.
Corte a tuma un decision temporal y a aplica articulo 429. A base di e articulo aki, huez a ordena ambos partido pa sinta cu un mediador di conflicto. Huez a pidi pa riba 30 di November a haya e resultado di e mediacion aki.
ORANJESTAD.(AAN):– Central di polis dialuna marduga den careda di tres’or, a dirigi un patruya na altura di e establecimento “Salt and Peper”. Riba e lugar di stacionamento un grupo di hende lo tabata bringando. Na yegada di e unidad, a busca informe relaciona cu e asistencia solicita y a resulta segun un of mas testigo, cu lo tin tres hende homber envolvi. Un di nan a wordo maltrata pa un hende muher. Consecuentemente un grupo di homber lo a bula aden y torno e homber en cuestion. Polis a acerca un homber di inicialnan J.F.N. naci na Brazil y e tin 30 aña. E brasilero a declara na e agentenan cu un muher a maltrate y despues diripiente un grupo di homber a atake y golpi’e.
Edmundo Marlin di SEPPA:
ORANJESTAD (AAN): Relaciona cu e protesta ayera na KIA, a puntra Edmundo Marlin, vicepresidente di SEPPA pa splica kico ta e problema cu tin cu henter e asunto di maneho na KIA.
Mas cu un biaha a yega di tende e keho aki. Pa hopi aña tin directornan a bin y bay y e keho riba e maneho ta keda mescos. Segun Edmundo Marlin, na momento cu e trahador no tin confianza den gerencia bo tin un problema serio. Si esey no worde regla y restableci back ta bay keda cu un problema ya cu e trahadornan no tin confianza den e maneho cu ta worde hiba door di e gerencia, a enfatiza.
ORANJESTAD (AAN)— Despues di un viahe hopi largo, e seleccion di ajedrez di Aruba a yega siman pasa Dialuna madruga na Khanty-Mansiysk, Rusia, unda e di 39 olimpiada mundial di ajedrez ta wordo organisa e aña aki. Cada dos aña e Olimpiada importante aki ta ser organiza y ta di cinco biaha cu Aruba ta participa cu un “Open team” y di dos biaha cu un team femenino.
Despues di e captain’s meeting riba dialuna anochi, tabatin e ceremonia di apertura spectacular cu a ser presencia pa mas di 5 mil hende, presidente di e region autonomo Okrug-Ugra, di cual Khanty-Mansiysk ta e capital, y pa e presidente di e Federacion Internacional di Ajedrez (FIDE). E ceremonia a ser transmiti vivo y directo na Rusia, unda cu 148 pais ta participando den e seccion “Open” y 115 pais den e seccion femenino.
ORANJESTAD (AAN)— Diabierna ultimo a tuma lugar e seminario bao di auspicio di Banco Central pa duna informacion encuanto e framework pa cu un ley cu lo bay regula e inversionnan internacional. Durante e presentacion di sra. Helen Halton ela shock e publico presente momento cu ela divulga cu durante e aña aki so Aruba a wordo aserca pa instancianan internacional den 7 diferente caso pa cu traficacion di hende muher pa cu prostitucion. Esaki ta condenabel y alarmante y ta daña nomber di Aruba internacionalmente mientras cu gobierno ta haci hopi esfuerso pa mehora e imagen di Aruba.
ORANJESTAD(AAN):–Diasabra ultimo malhechornan a kibra drenta den e cas di transmision di diferente radio emisora y television situa riba Hooiberg. Diadomingo a bay check y a descubri cu a horta airco, destrui airco cu awor no ta traha mas, a bay cu toolbox continiendo hopi tools y a comete actonan di vandalismo den e luga. Sinembargo, dialuna alrededor di 11or di mainta dos tecnico a subi Hooiberg pa drecha e daño y pa por controla tur mashin. Aki a bin topa cu dos individuo sospechoso net bahando for di Hooiberg. Un di e tecniconan a puntra e persona kico e tin den e tas cu e tabata bahando cu ne for di Hooiberg y el a contesta cu ta kwihi pa su cabrito.
ORANJESTAD (AAN): Diahuebs merdia minister di husticia y enseñansa mr drs. Arthur Dowers a bay pone su mes na altura di e situacion cu ta reinando na e edificio di Rijbewijs/Bizo y tambe na e edificio di Biblioteca Nacional situa den George Madurostraat. E mandatario ta lamenta cu pa motibo di e proceso burocratico cu tin den gobierno, na momento di cualkier renobacion, e situacion aki ainda no por a worde soluciona.
Minister di Turismo: Pa loke ta trata cantidad di vuelonan….
ORANJESTAD (AAN): Minister Otmar Oduber a tene ayera un conferencia di prensa y el a splica cu el a caba di yega for di un viahe di trabao unda a bishita e aerolineanan mas grandi cu ta sirbi nos pais. A señala cu durante e viahe aki, despues cu el a regresa di Hulanda, a bishita mayoria di aerolineanan grandi. Aruba pa excelencia tin 13 gateways, esta 13 aeropuerto na Merca di cual tin vuelo directo cu ta bin Aruba. Esaki ta un di e ventahanan grandi cu Aruba tin riba su competidornan, pero algun luna pasa, e aerolineanan a cuminsa reschedule ocupacion di avion pa e temporada nos dilanti (esta Fall y Winter).


text:
Relato 99: Den un Sala Ariba
AWOR ta djaweps anochi, dos dia despues. Hesus i su 12 apòstelnan a reuní den un sala grandi ariba pa kome e sena di Pasku Hudiu. E hòmber ku bo ta mira sali ta Hudas Iskariot. E ta bai pa bisa e saserdotenan kon nan por haña Hesus.
Nèt e dia promé, Hudas a bai serka nan i a puntra nan: ‘Kuantu boso ta paga mi pa yuda boso kohe Hesus?’ Nan a bis’é: ‘Trinta moneda di plata.’ P’esei Hudas ta sali pa kontra ku nan pa e hiba nan kaminda Hesus ta. Esei no ta teribel?
E sena di Pasku Hudiu a kaba. Pero awor Hesus ta kuminsá un otro sena spesial. E ta pasa pan pa su apòstelnan i ta bisa: ‘Kome, pasobra esaki ta nifiká mi kurpa ku mi ta duna pa boso.’ Despues e ta pasa un kopa di biña i ta bisa: ‘Bebe, pasobra esaki ta nifiká mi sanger ku lo ser dramá pa boso.’ Beibel ta yama esei e ‘Sena di Señor’; e ta e asina yamá ‘último sena.’
E israelitanan tabata kome e Pasku Hudiu pa nan rekordá e dia ku e angel di Dios a pasa nan kas forbei na Egipto, pero a mata e yu mayó den tur kas di e egipsionan. Pero awor Hesus ke pa su siguidónan rekordá é i kon é a duna su bida pa nan. P’esei el a manda nan pa selebrá e sena spesial aki tur aña.
Despues di a kome e Sena di Señor, Hesus a bisa su apòstelnan tene hopi kurashi i sea firme den fe. Finalmente nan a kanta kantika pa Dios i a sali bai. Awor ta hopi lat, probablemente despues di meianochi. Laga nos mira unda nan ta bai.
Mateo 26:14-30; Lukas 22:1-39; Juan kapítulo 13 te ku 17; 1 Korintionan 11:20.
Pregunta
- Pakiko Hesus i su 12 apòstelnan ta den un sala grandi ariba, manera bo por mira riba e plachi?
- Ken e hòmber ku ta saliendo ta, i kiko e ta bai hasi?
- Ki sena spesial Hesus a kuminsá despues ku nan a kaba di kome e sena di Pasku Hudiu?
- E Pasku Hudiu a rekordá e israelitanan di ki suseso, i kiko e sena spesial aki ta pone siguidónan di Hesus kòrda?
- Despues di e Sena di Señor, kiko Hesus a bisa su siguidónan, i kiko nan a hasi?
Preguntanan adishonal
- Lesa Mateo 26:14-30.
Kon Mateo 26:15 ta mustra ku ta deliberadamente Hudas a traishoná Hesus?
E sanger dramá di Hesus a sirbi kua dos propósito? (Mat. 26:27, 28; Jer. 31:31-33; Efe. 1:7; Heb. 9:19, 20)
- Lesa Lukas 22:1-39.
Den ki sentido Satanas a drenta Hudas? (Luk. 22:3; Juan 13:2; Echo. 1:24, 25)
- Lesa Juan 13:1-20.
Den bista di e relato na Juan 13:2, por bisa ku Hudas ta responsabel pa loke el a hasi? I kiko sirbidónan di Dios por siña for di esaki? (Gén. 4:7; 2 Kor. 2:11; Gal. 6:1; Sant. 1:13, 14)
Ki lès práktiko poderoso Hesus a laga atras? (Juan 13:15; Mat. 23:11; 1 Ped. 2:21)
- Lesa Juan 17:1-26.
Den ki sentido Hesus a pidi den orashon pa su siguidónan por “ta ún”? (Juan 17:11, 21-23; Rom. 13:8; 14:19; Kol. 3:14)


text:
Unda Bo Por Haya Contesta pa e Preguntanan Importante di Bida?
Bo por haya nan den ...
ciencia?
religion?
Bijbel?
UN ESCRITOR DI BIJBEL A PIDI DIOS
‘Duna mi comprondemento. Bo palabra ta berdad.’
Bijbel ta duna contesta na miyones di hende.
Abo kier ta un di nan?
E Web site jw.org por yuda bo.
LESA online
Contesta pa pregunta di Bijbel
Yudansa pa famia
WAK video basa riba Bijbel
Les y cantica pa mucha
Conseho pa hobennan
DOWNLOAD e publicacionnan aki
CUA DI E PREGUNTANAN AKI TA INTERESA BO MAS?
Bo por haya contesta biblico pa e preguntanan aki na jw.org/jw-paa.
(Pa lesa of download e tratadonan aki, bay na PUBLICACION > OTRO PUBLICACIONNAN)


text:
Relato 40: Moisés A Dal e Baranka
AÑANAN a pasa—10 aña, 20 aña, 30 aña, 39 aña! I e israelitanan ta den desierto ainda. Pero durante tur e añanan ei Yehova a kuida su pueblo. El a alimentá nan ku mana. El a guia nan den dia ku un pilar di nubia, i durante anochi ku un pilar di kandela. I durante tur e añanan ei nan paña no a gasta ni nan pia no a hasi doló.
Awor a yega e promé luna di e di 40 aña desde ku nan a sali for di Egipto. E israelitanan ta den kampamentu atrobe na Kades. Ei nan tabata ora ku e 12 spionnan a ser mandá pa spioná e tera di Kánaan kasi 40 aña promé. Miriam, ruman muhé di Moisés, a muri na Kades. I meskos ku promé, nan tabatin difikultat einan.
E pueblo no por a haña awa. P’esei nan a keha kontra Moisés: ‘Mihó nos a muri kaba. Pakiko bo a trese nos for di Egipto na e lugá teribel aki kaminda nada no ta krese? No tin trigu, ni figu, ni drùif, ni granatapel. Ni sikiera tin awa pa bebe.’
Ora ku Moisés i Aaron a drenta den e tabernakel pa hasi orashon, Yehova a bisa Moisés: ‘Reuní e pueblo. Anto dilanti nan tur, papia ku e baranka ei. Sufisiente awa lo sali for di dje pa e pueblo i pa tur nan animalnan.’
P’esei Moisés a reuní e pueblo, i a bisa nan: ‘Skucha, boso ku no tin ningun konfiansa den Dios! Ta for di e baranka aki ami ku Aaron tin ku saka awa pa boso?’ Anto Moisés a dal e baranka dos bes ku un staf, i masha awa a kuminsá basha for di e baranka. Tabatin sufisiente awa pa tur hende i bestia bebe.
Pero Yehova a rabia ku Moisés i Aaron. Bo sa pakiko? Pasobra Moisés i Aaron a bisa ku ta nan lo bai saka awa for di e baranka. Pero realmente ta Yehova a hasié. I dor ku Moisés i Aaron no a papia e bèrdat tokante esei, Yehova a bisa ku lo e kastigá nan. ‘Boso lo no hiba mi pueblo na Kánaan,’ Dios a bisa.
Pronto e israelitanan a bandoná Kades. Despues di poko tempu nan a yega na e Seru Hòr. Ei, riba tòp di e seru, Aaron a muri. E tabatin 123 aña di edat ora el a fayesé. E israelitanan a keda masha tristu, i p’esei pa 30 dia tur e pueblo a yora Aaron. Su yu Eleazar a bira e siguiente sumo saserdote di e nashon di Israel.
Numbernan 20:1-13, 22-29; Deuteronomio 29:5.
Pregunta
- Kon Yehova a kuida e israelitanan tempu ku nan tabata den desierto?
- Kiko e israelitanan a keha di dje ora nan a establesé nan kampamentu na Kades?
- Kon Yehova a perkurá awa pa e pueblo i nan bestianan?
- Ken e hòmber riba e plachi ku ta mustra riba su mes ta, i dikon e ta hasi esei?
- Pakiko Yehova a rabia ku Moisés i Aaron, i kon el a kastigá nan?
- Kiko a sosodé na Seru Hòr, i ken a bira sumo saserdote di Israel?
Preguntanan adishonal
- Lesa Numbernan 20:1-13, 22-29 i Deuteronomio 29:5.
Kiko nos ta siña for di e manera ku Yehova a kuida e israelitanan den desierto? (Deu. 29:5; Mat. 6:31; Heb. 13:5; Sant. 1:17)
Kon Yehova a konsiderá e echo ku Moisés i Aaron a keda sin santifik’é dilanti di Israel? (Num. 20:12; 1 Kor. 10:12; Rev. 4:11)
Kiko nos por siña for di e manera ku Moisés a reakshoná na e disiplina ku el a risibí for di Yehova? (Num. 12:3; 20:12, 27, 28; Deu. 32:4; Heb. 12:7-11)


text:
Digicel cu credito pa clientenan Pre-paga
Keda semper disponibel pa haci y ricibi yamada cu Digicel!
Digicel cu credito pa clientenan Pre-paga
ORANJESTAD, Aruba - 22 di October 2014: Pensando semper riba su clientenan fiel, Digicel ta introduci su sistema di credito pa tur usuario di celularnan riba e plataforma PREPAID. Cu e servicio aki awor bo por recarga bo cuenta cu un avance riba bo credito di hasta 2 florin pa por haci yamada.
Tin biaha ta sosode cu diripiente bo ta keda sin credito y bo mester haci un yamada urgente. Awor esaki no ta un problema mas.
Cu e sistema di credito di Digicel bo lo ta disponibel y bo lo por yama ki ora bo mester. E credito cu bo ta yama no por wordo uza pa activa bo data, solamente pa haci yamada.
Bo credito lo ta disponibel durante 24 ora y e cantidad uza (maximo di Afl. 2,-) lo wordo deduci for di bo proximo "top up" cu un adicional 20 cen di “service fee”.
Corda cu e servicio aki ta disponibel pa clientenan PREPAID solamente. Bo por activa bo credito dor di primi *170# via bo celular di Digicel.


text:
ORANJESTAD - Dialuna Minister di Asuntonan Externo di Reino Bert Koenders a bishita presidente di parlamento di Aruba drs. Marisol Lopez Tromp. Durante e combersacion e minister a mustra hopi interes den Aruba y su poblacion y a trata diferente topico cu na e momentonan aki ta hunga un papel importante den Reino.
ORANJESTAD - E protocol firma recientemente no por mina e autoridad di nos parlamento. Esaki ta pensamento di minister di finanza Angel Bermudez, como prome reaccion riba e protocol den un comunicado for di su oficina. Segun Bermudes, al contrario, parlamento por ta mas confortabel cu e idea cu cada presupuesto cu wordo discuti, tin un base financiero solido certifica pa Aruba Financieel Toezicht (Aft), mientras cu e debatenan por concentra riba e contenido di e maneho di gobierno. Mes momento e mandatario ta relata riba e beneficio di e protocol pa cu finanza di Aruba.
ORANJESTAD - E aña aki ta haci 70 aña cu Hulanda a ser libera di e invasornan durante e segunda guera mundial. Aruba tambe a yuda hopi durante e guera aki den abastece e aliadonan cu combustibel. Ta p’esey Camarada-Aruba a duna mas atencion na e ceremonia aki. E aña aki atrobe a conmemora e fayecidonan durante e segunda guera mundial. Tambe a conmemora esunnan cu a fayece den servicio di Reino Hulandes durante conflictonan militar (Indonesia) y durante operacionnan di pas (Libanon, Bosnia y Afghanistan). Sucesonan manera, atake di submarino riba tankernan y LAGO, torpedo riba beach na Eagle, ta algo cu nos por a mira y lesa di dje. Pero ta poco ta esunnan cu a para keto un rato y puntra nan mes, kende ta nos hendenan cu a muri y disparce durante e guera cruel aki. Tur misa a ser pidi pa bati e kloknan di misa desde 5:45 pm te 5:59 pm. Tambe a pidi stacionnan di radio y di television pa tene 2 minuut di silencio cuminsando 6’or di atardi. .
ORANJESTAD – E protocol firma diasabra ultimo entre Aruba y Hulanda, ta un documento di 6 pagina cu instruccion pa Aruba con pa maneha su mes corectamente pa logra salvaguardia su metanan financiero. Mientras cu e protocol ta papia di acuerdo entre e dos paisnan, gran parti ta relata na palabracionnan cu Aruba tin cu cumpli cune, incluyendo palabracionnan haci den pasado, cu no a cumpli cune. Entre nan e palabracion di 12 di december 2014, y medidanan sugeri pa e College Financieel Toezicht, fecha di 29 di december 2014. De hecho, cu excepcion di e nomber, e no ta varia mucho di e concepto di e CFT original, los di cu e no ta ‘permanente’ y cu e ta un ‘paso intermedio’ prome cu yega na e begrotingskamer na 2018. E diferencia, ta cu Aruba tabatin ‘inspraak’, aunke cu e ta keda cu Hulanda su supervision.
ORANJESTAD – E protocol firma den fin di siman aki, tabata e miho forma pa salvaguardia nos autonomia for di Hulanda. Esaki tabata e argumento di prome minister Mike Eman awe mainta, ora cu e la presenta e protocol firma den fin di siman. Segun Eman, si no ta pa e acuerdo aki, Hulanda lo a interveni sin mas cu un algemene maatregel van rijksbestuur y asina impone CFT manera cu tin na Corsou. Segun Eman, Aruba awor tin un organo temporal pa guia e situacion financiero, te ora cu Aruba haya su propio begrotings kamer. Preta pa tempo, e mandatario no por a bay den mucho detayes. E la repasa e contenido, y aki aya duna su toke personal di logro, y a priminti pa bolbe riba esaki durante e tratamento di presupuesto. Esaki no a kita afo cu varios pregunta a wordo haci na gobierno, pa por a haya mas claridad, y mayoria di nan a haya contesta di e premier tambe.
ORANJESTAD - STC Holding BV di Hulanda y Universidad di Aruba a firma un joint venture den fin di siman. Esaki a sosode durante un conferencia regional den Radisson Hotel cu tabatin como topico ‘Retonan y futuro trendnan pa Wafnan Caribense’, un acuerdo di ‘Joint Venture’ a tuma luga entre e grupo STC Holding BV di Hulanda y Universidad di Aruba. Ambos partido cu a firma e acuerdo aki ta institucionnan renombra cu ta brinda training y educacion riba varios tereno.


text:
December 21, 2012 / Lokal
JARDIM TA DESBARATA PONENSIANAN DI SCHOTTE
...Pòst brantwer Bándabou luna será...
REDUKSHON O.B. RIBA FRUTA/ BERDURA LO NIFIKA 5 MION MENOS
...E echo ku no tin sèn pa remedi birando bòm di tempu den piskalat...
Positivo pa Kòrsou....
Den kontrol hasi pa Fundashon pa Konsumidó NIUN SUPERMERKADO A RESALTA KOMO ESUN MAS BARATA Alves i Centrum Mahaai mihó surtí
...segun parlamentario Humphrey Davelaar (PNP)... TABATIN VIOLASHON KONSTITUSHON PA FALTA ENTREGA PRESUPUESTO NA TEMPU ...ta for di mei 2012 mester a entrega esaki...
© 2013-15 Extra - Notisia di Korsou


text:
Awe lo yega Aruba un team di dokter y specialistanan di Baptist Health kendenan lo entrena esnan cu lo traha na IMSAN
Minister Mike de Meza:
ORANJESTAD (AAN): Den un entrevista cu minister Mike de Meza a puntre riba su presencia na lanzamento di e acuerdo entre gobierno di Aruba y tambe Baptist Health South Florida na Aruba. Ta asina cu e mandatario biba na San Nicolas ta aprecia e trabaonan haci pa logra e acuerdo.
Minister Mike de Meza a elogia tanto ex minister di salud pa e edificio cu el a logra pone pero mas ainda su colega cu a traha pa logra un Baptist Health South Florida na Aruba. Minister Mike de Meza a mustra cu firma di e acuerdo entre Gobierno di Aruba y Baptist Health International, tabata un momento sumamente grandi, caminda a firma un acuerdo cu un partner strategico, cu ta hopi importante principalmente pa Aruba pero particularmente pa e pueblo di San Nicolas.
“Nos ta hopi contento cu e acuerdo aki ya cu tanto pa Aruba y San Nicolas en particular, e lo yuda hisa grandemente e nivel di cuido medico cu e relacion aki,” Minister de Meza a mustra. E Minister a sigui mustra cu e ta hopi orguyoso di e logro di su colega Richard Visser, actual Minister di Salubridad Publico, pa su trabao cu el a bin ta haciendo pa casi dos aña pa logra e acuerdo aki cu Baptist Health International.
El a sigui mustra cu pa dialuna lo yega Aruba un team di dokter- y specialistanan di Baptist Health International, kendenan ta bin Aruba pa organiza y entrena esnan cu lo traha na e centro, y cuminsa participa den operacion di Insam na San Nicolas. Esaki lo tuma luga bou supervision di e director nobo di Insam, dokter Rejnharc, kende Minister de Meza a mustra a lanta na San Nicolas y pa kende e tin masha respet mes.
Sin duda algun ta trata di un acuerdo grandi cu Baptist Health International, pero Minister Mike de Meza a mustra cu na mes momento mester menciona tambe esnan cu a duna un aporte grandi na ehecucion di e proyecto aki, entre nan sr Booshi Wever, actualmente miembro di Parlamento, pero kende den su funcion den Gobierno anterior como Minister di Salud, a inicia cu construccion di e centro medico aki di Insam.
El a mustra cu no tur ora reconocimento ta ser duna pa e mentalidad politico cu tin pero sin duda algun e aporte di Booshi Wever ta un hecho, den e proyecto aki pa San Nicolas. Na mes momento Minister de Meza a duna pabien y gradecimento grandi na Minister di Salud Publico, Richard Visser, cu a cuminsa cu e combinacion di Insam, dokternan di Aruba na San Nicolas, hunto cu Baptist Health International, pa crea un calidad di sericio medico, y amplia e servicio aki y specialisa esaki riba un nivel sumamente halto internacional, cu lo beneficia no solamente ciudadanonan di San Nicolas, pero di Aruba en general.


text:
January 14, 2013 / Lokal
Hopi mama indokumentá ta laga yu atras 24% ALUMNO STRAÑERO TA BANDONA I SIN IDENTIDAT Alumnonan ku no ta Yu di Kòrsou ta dal den muraya
No opstante di ke basha awa den biña pa evitá guera
...despues di a trata su kredensialnan den staten...
...Parlamentario Asjes (PS): Introdusí máksimo pa salario...
...segun minister Sherwin Josepha...
...Minister Josepha a skucha Komishon AOV...
...Entradanan i gastunan a oumentá...
...Parlamentario pa MFK Jacinta Scoop-Constancia ta informá...
PARLATINO MESTER BIRA UN INSTRUMENTO DESAROYO DI KORSOU
© 2013-15 Extra - Notisia di Korsou


text:
Aruba lo conta cu un Hospital nobo, moderno y eficiente
John Hodgson di SOGA ta contento di ta forma parti di e team:
ORANJESTAD (AAN): Dr. Horacio E. Oduber Hospital a dal un paso grandi den construccion di un edificio nobo y renoba esun existente. Diaranson atardi a yega asina leu den e proceso aki cu a tene e ceremonia di groundbreaking. John Hodgson , Presidente di Stichting Onroerend Goed Aruba (SOGA) a expresa cu esaki tabata un tramite basta largo. E tabata envolvi desde 9 aña pasa caba, den e prome intento pa cuminsa cu un hospital nobo.
SOGA, funda na juli 2005 y maneha pa AIB-Bank, ta e fundacion encarga pa busca financiamento y pa maneha y mantene e edificio pa 25 aña largo, a keda masha contento cu e adaptacionnan cu e arkitecto Bermello Ajamil & Partners a haci riba e diseño cu tabatin riba mesa anteriormente. Cu e cambionan, lo haci mucho miho uzo di e tereno grandi cu Hospital tin disponibel.
SOGA ta partner cu AIB-Bank, cu ta conta cu sosten di 18 instituto financiero local y internacional pa cera e suma total di 252.7 miyon florin, cu ta inclui gastonan di construccion, 4 aña di supervision, compra di e edificio actual, pago na arkitecto, preparacion y hopi mas.
E trabounan completo mes lo dura mas o menos 4 aña di tempo y lo ta mara na varios condicion pa por sigura cu ta mantene na standard halto di calidad. A parti e trabounan den diferente fase. E prome fase lo ta construccion di un edificio di 6 piso cu lo conta cu cambernan pa brinda cuido na pashent, un departamento pa mucha, un “spoedeisende hulp”, un centro di ginecologia y un centro di parto. Banda di esaki lo bin un edificio di tres piso cu lo bira e centro medico.
E renobacion y construccion di e edificio nobo no ta solamente un edificio mas grandi sino un cambio moderno den servicio y cuido medico. Pa yega na cristalisacion di e proyecto, a scucha tur esunnan envolvi y a laga tur trahado participa cu pensamento y deseonan. Tur ta forma un parti importante di e logro aki.
Dr. Horacio E. Oduber Hospitaal mes lo financia e ekiponan nobo y moderno, banda di mueblenan nobo cu lo bay den e edificionan nobo y esun renoba.
Pa realisa e prestamo y yega na e construccion di e edificio nobo y expansion di Dr. Horacio E. Oduber Hospitaal, SOGA a cumpra e tereno y edificio actual di Hospital for di Gobierno di Aruba balora na 39.9 miyon. Esaki a bira propiedad di SOGA, cu na su turno ta huur Hospital e facilidadnan pa 29 aña cu opcion pa prolonga e acuerdo.
E construccion lo ta den man di OHL Arellano Construction Company di Miami cu lo tin como partner local ALBO Aruba, Bohama, AWM Caribe, Croon y C.H.S. Claro cu asina cu e trabounan cuminsa, e proyecto lo percura pa bastante cupo di trabou pa e companianan local mes y otro actividadnan economico. E compania di construccion Mericano lo trece solamente expertonan pa supervisa e trabounan haci pa nos propio contratistanan local, cu entretanto tin experiencia den tipo di proyectonan grandi asina caba.


text:
Aruba Bank ta celebra coronacion di Rey Willem-Alexander cu “Royal Rates”
Interesnan super atractivo riba prestamo di auto, prestamo personal y hipoteca!
ORANJESTAD (AAN): Henter Reino Hulandes ta di fiesta y Aruba Bank ta uni su mes tambe den e ambiente festivo cu un campaña espectacular “Royal Rates”. Cu esey e banco ta reduci su interes riba prestamo di auto, prestamo personal y hipoteca, pa un periodo di dos siman.
E pueblo di Aruba semper tabatin un afecto special pa Cas Real y specialmente pa S.M. Reina Beatrix cu durante e ultimo 33 añanan a encabesa Reino Hulandes den un gran forma. Awor, Cas Real lo conoce un cambio ora cu S.A.R. Prins Willem Alexander tuma e trono over.
Aruba Bank no kier a laga e momento historico aki pasa sin mas y den un conferencia di prensa den un sala completamente decora den colornan oraño, cu cup-cake oraño y cu foto di Famia Real a anuncia e ofertanan fenomenal riba interes pa hipoteca, prestamo pa auto y prestamo personal. Sin duda e campaña cu interes hopi reduci aki lo tin un impacto grandi pa tur esunnan pensando di cera un prestamo pa haci nan soño di un cas of auto nobo bira un realidad. Sea bo ke cumpra of construi un cas, refinancia bo hipoteca of consolida bo prestamonan.
Hunto cu esaki, bo ta por cuminsa paga te fin di augustus 2013. Aruba Bank ta duna bo un alivio financiero, sigur si nos tene na cuenta cu temporada di vakantie grandi ta cerca y despues apertura di otro aña escolar.
Aruba Bank a anuncia cu e campaña “Royal Rates” lo ta valido desde dia 25 di april te dia 10 di mei 2013. Por aplica pa “Royal Rates” na cualkier sucursal di Aruba Bank durante ora di siman di 8’or di mainta pa 4’or di atardi y na Customer Service Center na Superfood Plaza, di 9’or di mainta pa 5’or di atardi. Riba diasabra tambe por aplica na Aruba Bank su oficina prinicipal na Camacuri y na Customer Service Center na Superfood Plaza di 9or di mainta pa 1or di merdia.
Tambe por aplica via Aruba Bank su website, www.arubabank.com
Aruba Bank ta ofrece “Royal Rates” como un gesto pa celebra cu nos comunidad pa yama Danki na nos Reina Beatrix y yama un Bon Bini na nos Rey Willem Alexander.